title: Aristodemos Kymeläinen

text: Toimiensa ansiosta Aristodemos onnistui pitämään vallan itsellään useita vuosia. Noin vuonna 490 eaa. maanpakoon karkotetut ylimystön jäsenet poikineen saivat Kymen jälleen hallintaansa campanialaisten ja palkkasotureiden avustamana. Aristodemos ja hänen perheensä surmattiin.


title: Aristodemos Kymeläinen

text: Diogenes Laertioksen mukaan Hermippos luki Aristodemoksen Kreikan seitsemän viisaan joukkoon, yhtenä seitsemästätoista ehdokkaasta.


title: Neurodiversiteetti

text:
Neurodiversiteetillä viitataan ihmiskunnan neurologiseen monimuotoisuuteen.
Termi on johdettu biodiversiteetistä eli biologisesta monimuotoisuudesta, jota pidetään yleisesti arvokkaana ja hyödyllisenä asiana.


title: Neurodiversiteetti

text: Neurodiversiteetin käsite syntyi 1990-luvulla autismin kirjolaisten internet-ryhmissä. Termillä viitataan ajatukseen siitä, että neurologinen erilaisuus pitäisi nähdä rikkautena ja hyväksyä osana ihmiskunnan luonnollista muuntelua. Nykyään termiä käytetään ajettaessa aspergereiden, ADHD-ihmisten ja tourettensyndroomaisten kaltaisten neurologisesti poikkeavien väestöryhmien oikeuksia.


title: Neurodiversiteetti

text: Alun perin inhimillisen neurodiversiteetin käsitteen kehittivät aspergerit ja muut autismin kirjoon kuuluvat ihmiset. Myöhemmat ryhmät laajensivat käsitettä kattamaan myös muita autismiin liittymättömiä tiloja, kuten bipolaarihäiriötä, ADHD:ta, skitsofreniaa, sirkadiaanisen rytmin häiriöitä, puhevikoja, Parkinsonin tautia, lukihäiriötä, dyspraksiaa ja Touretten syndroomaa.


title: Neurodiversiteetti

text: Biodiversiteetti-käsitteen kehittäjänä pidetään sosiologi Judy Singeriä, jolla on itsellään Aspergerin oireyhtymä. Singer on esittänyt muun muassa, että neurologisesti poikkeavaan ihmisryhmään kuulumista ei tarvitsisi käsittää häiriöksi vaan että sitä voitaisiin pitää sukupuolen tai rodun kaltaisena neutraalina ominaisuutena.


title: Neurodiversiteetti

text:
Käsite esiintyi ensimmäistä kertaa kirjallisessa julkaisussa The Atlantic -lehden artikelissa, jonka kirjoitti Harvey Blume 30. syyskuuta 1998.
Ennen tätä, vaikkei hän käyttänyt nimenomaan termiä neurodiversiteetti, Blume kirjoitti "The New York Times" -lehteen 30. kesäkuuta 1997: "Kuitenkin yrittäessään tulla toimeen neurotyypillisten dominoiman maailman kanssa autistit eivät ole halukkaita tai kykeneviä luopumaan omista tavoistaan. He ehdottavatkin uutta sosiaalista käsitystä, joka korostaa neurologista monimuotoisuutta. [...] Internetin keskustelupalstoilla, joilla autistiset ihmiset keskustelevat, alkaa muodostua konsensus, [...] että neurotyypillinen on vain yksi monista neurologisista yhdistelmistä-- varmasti kaikista yleisin muttei välttämättä paras."


title: Neurodiversiteetti

text: Käsitteen käyttö on laajentunut yleismaailmallisempaan merkitykseen; esimerkiksi Ison-Britannian Developmental Adult Neurodiversity Association (DANDA) kattaa kehityksellisen dyspraksian, ADHD:n, Aspergerin syndrooman ja vastaavat tilat. Käsite sai laajempaa näkyvyyttä vuonna 2004 ilmestyneessä Amy Harmonin kirjoittamassa "The New York Times" -lehden artikkelissa otsikolla "Neurodiversity Forever; The Disability Movement Turns to Brains".


title: Neurodiversiteetti

text: Neurodiversiteetti käsitteenä nojautuu havaintoon siitä, että autismilla on orgaaninen perusta, edustaen uudenlaista näkemystä, joka ei aseta syytä äidin ja kasvatuksen harteille, kuten 1900-luvun teorioilla oli tapana tehdä. On edelleen kiistanalaista, mistä autismi johtuu, ja se saattaakin olla seurausta monista tekijöistä, jotka ovat luonteelta geneettisiä, biologisia tai ympäristöllisiä; muutos on siinä, että nykyisin autismin ei uskota perustuvan täysin sosiaalisiin syihin. 1980-luvun autismin genetisointi, jossa sillä sanottiin olevan orgaaninen perusta, oli muutos, joka poiki neurodiversiteetin idean, jonka mukaan autistisuus voitaisiin hyväksyä luonnollisena erona yksilöiden välillä.


title: Neurodiversiteetti

text: Neurodiversiteettiin liittyvä kielenkäyttö on ollut hyvin kiistanalaista. Lääketieteellistä mallia kannattavat leimaavat oppimiserot "häiriöiksi, vioiksi ja sairauksiksi". Tämän näkemyksen mukaan neurologiset poikkeavuudet ovat lääketieteellisiä tiloja, jotka voi ja tulee korjata. Kirjoittaja David Pollak näkee neurodiversiteetin kaikenkattavana käsitteenä, joka viittaa jokaisen mahdollisen henkisen tilan tasavertaisuuteen. Osa kuitenkin hylkää sanan, koska se kuulostaa liian lääketieteelliseltä ja jättää varjoonsa niiden ihmisten tarpeet, joilla esiintyy eroavaisuuksia oppimisessa.


title: Neurodiversiteetti

text: Neurodiversiteetin kannattajat pyrkivät konseptualisoimaan autismin ja siihen liittyvien tilojen käsitteet uudestaan. Liikkeen päätavoitteisiin kuuluu:


title: Neurodiversiteetti

text: Tutkijat Pier Jaarsma ja Stellan Welin ovat esittäneet, että Aspergerin oireyhtymä ja lievä autismi (HFA) tulisi erottaa nykyistä selvemmin syvästä autismista, koska vain jälkimmäistä voidaan pitää häiriönä. Viime aikoina on kuitenkin saatu tieteellistä näyttöä siitä, että autismin kirjon tiloihin liittyy autonomisen hermoston toimintahäiriöitä. Vuonna 2013 julkaistussa yhdysvaltalaisessa DSM-5 luokituksessa onkin päädytty sulauttamaan Aspergerin oireyhtymä, Kannerin oireyhtymä ja Hellerin tauti yhteisen autismikirjon häiriö -nimikkeen alle.


title: Aristodemos

text: Aristodemos (; ) on antiikin kreikkalainen nimi, joka voi viitata seuraaviin henkilöihin:


title: Ouinerden

text: Ouinerden on maalaiskunta Timbuktun alueen Gourma-Rharousin piirissä Malissa. Sen pinta-ala on 8 090 neliökilometriä. Asukkaita on 6 100 henkeä (vuonna 2009).


title: Ouinerden

text: Ouinerdenin kunta rajoittuu idässä Gaon piirin N’Tillitin, etelässä Gourma-Rharousin piirin Gossin ja Inadiatafanen, lännessä Hamzakoman, Rharousin ja Banikanen sekä pohjoisessa Bouremin piiriin Bamban, Bouremin ja Taboyen kuntiin. Sen alue on Gourmaksi kutsuttua Nigerin oikeanpuoleisen rannan tasankoa. Seutu kuuluu Saharaan ja Sahelin siirtymävyöhykkeeseen.


title: Ouinerden

text: Kunta käsittää 26 paimentolaisryhmää. Sen keskuspaikka on Adiora. Asukkaista suurin osa tuaregeja. Lisäksi on fulbeja, songhaita ja bozoja.


title: Ouinerden

text: Adiora sijaitsee 22 kilometrin päässä Moptin ja Gaon välisestä valtatiestä. Kahdensadan kilometrin päässä sijaitsevaan Rharousin piirikeskukseen on huonokuntoinen maastoautolla ajettava reitti.


title: Ouinerden

text: Seudun pääelinkeino on karjanhoito. Kotieläimiä ovat naudat, lampaat, vuohet, aasit, kamelit ja siipikarja. Lisäksi harjoitetaan maanviljelyä, kaupankäyntiä, keräilyä ja käsityöammatteja. Osa väestöstä hakeutuu muualle ansiotöihin.


title: Ouinerden

text: Adiorassa on koulu ja terveyskeskus. Huomattavin nähtävyys ovat seudulla elävät norsut.


title: Séréré

text: Séréré on maalaiskunta Timbuktun alueen Gourma-Rharousin piirissä Malissa. Sen pinta-ala on 296 neliökilometriä. Asukkaita on 9 500 henkeä (vuonna 2009).


title: Séréré

text: Sérérén kunta rajoittuu idässä Gourma-Rharousin piirin Rharousin ja etelässä Hamzakoman kuntiin sekä lännessä Timbuktun piirin Bourem-Inalyn ja pohjoisessa Berin kuntiin. Seutu kuuluu aavikoitumisesta kärsivään Sahelin vyöhykkeeseen. Pohjoisrajalla virtaa Nigerjoki.


title: Séréré

text: Kuntaan kuuluu 9 kylää ja paimentolaisryhmää. Sen keskuspaikka on Madiakoye. Asukkaat ovat etupäässä songhaita, tuaregeja ja fulbeja. Lisäksi on arabeja ja bozoja. Vallitseva uskonto on islam.


title: Séréré

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, durra, vihannekset ja tupakka. Kotieläimiä ovat lampaat, vuohet, naudat, aasit ja hevoset. Lisäksi harjoitetaan kalastusta, kaupankäyntiä ja käsityöammatteja.


title: RFSU

text: RFSU ("Riksförbundet För Sexuell Upplysning") on vuonna 1933 Elise Ottesen Jensenin perustama puoluepoliittisesti, ammatillisesti ja uskonnollisesti sitoutumaton aatteellinen järjestö. RFSU markkinoi kondomeja ja muita tuotteita, sekä tukee seksuaalikasvatusta, mielipiteenmuokkausta, seksuaalipolitiikkaa, klinikoita, koulutiedottajia ja paljon muuta.


title: RFSU

text: RFSU AB tytäryhtiöineen (Suomen RFSU Oy Suomessa) vastaa RFSU:n tuotteiden myynnistä ja markkinoinnista. Suomessa toiminnan tuotot menevät kansainväliseen työhön RFSU-järjestön kautta. RFSU itse on voittoa tavoittelematon järjestö.


title: Bambara Maoudé

text: Bambara Maoudé (myös "Bambara Maoundé") on maalaiskunta ja sen keskuskylä Timbuktun alueen Gourma-Rharousin piirissä Malissa. Se sijaitsee Nigerin oikean rannan järvialueella 200 kilometriä Rharousista lounaaseen ja 120 kilometriä Timbuktusta etelään. Kunnassa on 16 900 asukasta (vuonna 2009).


title: Bambara Maoudé

text: Bambara Maoudén kunnan pinta-ala on 1 370 neliökilometriä. Se rajoittuu pohjoisessa Gourma-Rharousin piirin Haribomon ja idässä Inadiatafanen kuntiin sekä etelässä Douentzan ja lännessä Niafunkén piireihin. Seutu kuuluu kuivuudesta kärsivään Sahelin vyöhykkeeseen. Siellä sijaitsevat Nigerin tulvajärvet Niangaye ja Dô, jotka ovat 1970-luvun alun jälkeen kuivuneet lähes kokonaan.


title: Bambara Maoudé

text: Kuntaan kuuluu kymmenen kylää ja 36 paimentolaisryhmää. Asukkaat ovat etupäässä tuaregeja, fulbeja ja songhaita. Lisäksi on bambaroita, bozoja ja maureja. Vallitseva uskonto on islam.


title: Bambara Maoudé

text: Bambara Maoudén kautta kulkee Timbuktun ja Douentzan välinen maantie 39. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, okra, vesimeloni ja maapähkinä. Kotieläimiä ovat naudat, lampaat, vuohet, hevoset, kamelit ja siipikarja. Lisäksi harjoitetaan kaupankäyntiä ja käsityöammatteja. Osa väestöstä hakeutuu ansiotöihin Moptin alueelle, Bamakon seudulle tai Norsunluurannikolle.


title: Bambara Maoudé

text: Kunnassa on kaksi alakoulua sekä yläkoulu, keskikoulu ja koraanikoulu. Bambara Maoudéssa ja Koro Bellassa on terveyskeskukset.


title: Gossi

text: Gossi on maalaiskunta ja sen keskuskylä Timbuktun alueen Gourma-Rharousin piirissä Malissa. Se sijaitsee Gourman tasangolla 135 kilometriä Rharousista kaakkoon. Kunnassa on 24 100 ja keskuskylässä 6 300 asukasta (vuonna 2009, väestönlaskenta).


title: Gossi

text: Gossin kunnan pinta-ala on 15 000 neliökilometriä. Se rajoittuu luoteessa Gourma-Rharousin piirin Inadiatafanen ja Ouinerdenin, lounaassa Douentzan piirin Homborin ja idässä Gaon piirin N’Tillitin kuntiin sekä kaakkoisnurkassa Burkina Fasoon. Seutu kuuluu Sahelin vyöhykkeeseen. Sadevesien synnyttämä Gossin järvi on tärkeä karjan juottopaikka.


title: Gossi

text: Kuntaan kuuluvat Gossin ja N’dakin kylät sekä 58 paimentolaisryhmää. Asukkaat ovat etupäässä tuaregeja. Lisäksi on fulbeja ja songhaita. Vallitseva uskonto on islam.


title: Gossi

text: Gossin kautta kulkee Moptin ja Gaon välinen maantie maantie RN16. Seudun pääelinkeino on paimentolaisuuteen perustuva karjanhoito. Kotieläimiä ovat lampaat, vuohet, naudat, aasit ja kamelit. Lisäksi viljellään hirssiä ja riisiä sekä harjoitetaan käsityöammatteja ja kaupankäyntiä. Gossissa pidetään tärkeät karjamarkkinat.


title: Gossi

text: Palveluihin kuuluvat koulut ja terveyskeskus. Vesihuolto käsittää kaivoja, porakaivoja ja vesiposteja. Suuri osa väestöstä joutuu käyttämään juomakelvotonta vettä.


title: Walter Trott

text: Walter Trott (1. kesäkuuta 1907 – ?) oli saksalainen rattikelkkailija. Hän edusti seuratasolla BC Oberhofia. Trott osallistui Garmisch-Partenkirchenin olympialaisissa 1936 neljän miehen kilpailuun maansa kakkoskelkassa, joka joutui keskeyttämään.


title: Langkawin kansainvälinen lentoasema

text: Langkawin kansainvälinen lentoasema sijaitsee Padang Matsiratin kaupungin alueella Langkawissa, Malesiassa.


title: Langkawin kansainvälinen lentoasema

text: Langkawin lentoasemalta reittilentoja operoi mm. Malaysia Airlines ja AirAsia. Finnair on lentänyt talvisin Aurinkomatkojen lomalentoja kentälle Airbus A330-300 sarjan koneella. Luultavasti suurin kentällä käynyt matkustajakone on HiFlyn Airbus A330-200 CS-TFZ. Kyseinen kone oli Finnairilla vuokralla talvella 2011-2012.


title: Haribomo

text: Haribomo on maalaiskunta Timbuktun alueen Gourma-Rharousin piirissä Malissa. Sen keskuskylä Daka Fifo sijaitsee Garoujärven etelärannalla 175 kilometriä Rharousista lounaaseen. Kunnassa on 7 400 ja keskuskylässä 800 asukasta (vuonna 2009, väestönlaskenta).


title: Haribomo

text: Haribomon kunnan pinta-ala on 3 500 neliökilometriä. Se rajoittuu idässä Gourma-Rharousin piirin Hamzakoman ja Inadiatafanen, etelässä Bambara Maoundén, lännessä Dirén piirin Sareyamoun, Haïbongon, Danghan ja Garbakoïran ja pohjoisessa Timbuktun piirin Alafian, Bourem-Inalyn ja Lafian kuntiin. Seutu kuuluu kuivuudesta kärsivään Sahelin vyöhykkeeseen. Siellä sijaitsevat Nigerin tulvajärvet Garou, Haribongo ja Kabongo, jotka ovat 1970-luvun alun jälkeen kuivuneet käytännössä kokonaan. Nigerjoki virtaa kunnan pohjoisrajalla.


title: Haribomo

text: Kuntaan kuuluu 30 kylää ja paimentolaisryhmää. Asukkaat ovat tuaregeja, belloja, songhaita ja bozoja. Vallitseva uskonto on islam.


title: Haribomo

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, okra ja vesimeloni. Kotieläimiä ovat naudat, lampaat, vuohet, kamelit, aasit ja siipikarja. Lisäksi harjoitetaan kaupankäyntiä ja käsityöammatteja. Kalastus on loppunut järvien kuivumisen takia. Osa väestöstä hakeutuu ansiotöihin Moptin alueelle, Bamakon seudulle tai Norsunluurannikolle.


title: Haribomo

text: Haribomo on kokonaan vailla maantieyhteyksiä. Keskuskylässä on alakoulu, terveyskeskus ja kuuden vesipostin vesijohtoverkko.


title: Kiristys

text: Kiristys tarkoittaa tekoa, jossa uhkaamalla pakotetaan jokin taho luopumaan taloudellisesta edusta, johon kiristäjällä ei ole laillista oikeutta.


title: Kiristys

text: Kiristys määritellään Suomen rikoslaissa teoksi, jossa henkilö muulla tavoin kuin väkivallalla uhkaamalla pakottaa toisen luopumaan taloudellisesta edusta, johon rikoksentekijällä tai sillä, jonka puolesta hän toimii, ei ole laillista oikeutta. Myös kiristyksen yritys on rangaistava. Laissa on määritelty erikseen "törkeä kiristys", joka on vakavampi teko.


title: Nancy Merki

text: Nancy Merki Lees (1. kesäkuuta 1926 Portland – 7. lokakuuta 2014) oli yhdysvaltalainen uimari. Hänen seuransa oli portlandilainen Multnomah AC.


title: Nancy Merki

text: Merki kärsi lapsuudessa poliosta ja oli ollut osittain halvaantunut. Hän aloitti uinnin parantuakseen sairaudesta valmentaja Jack Codyn johdolla ja pääsi taudista yli — jo 1930-luvun lopulla hän menestyi kansallisella tasolla rikkoen ennätyksiä. Merki rikkoi vuosina 1939–1949 yhdeksäntoista maansa ennätystä kaikilla matkoilla 200 metristä 1 500 metriin saakka ja voitti viisitoista henkilökohtaista mestaruutta. Hän oli vuonna 1946 rikkomassa maailmanennätystä 4 × 400 jaardin viestissä, ja vuoden 1948 olympialaisissa hän sijoittui 400 metrillä finaalissa kahdeksanneksi uransa loppupuolella.


title: Helsingin Sanomain Säätiö

text: Helsingin Sanomain Säätiö on yksityinen, yleishyödyllinen säätiö. Sen tarkoituksena on edistää ja tukea korkeatasoista tutkimusta ja sananvapauden toteutumista. Erityisesti säätiö tukee viestintään liittyvää tutkimusta ja tulevaisuuden ennakointiin tähtäävää tutkimusta. Tehtäväänsä säätiö toteuttaa jakamalla apurahoja ja ylläpitämällä Päivälehden arkistoa ja Päivälehden museota. Nimensä arkisto ja museo ovat saaneet Helsingin Sanomien edeltäjästä Päivälehdestä, joka ilmestyi vuosina 1889–1904.


title: Helsingin Sanomain Säätiö

text: Toiminnallaan säätiö haluaa olla kehittämässä suomalaista viestintäteollisuutta ja olla vaikuttamassa erityisesti sanomalehden menestykseen tulevaisuudessakin. Vuosittain säätiö käyttää yleishyödylliseen toimintaansa noin viisi miljoonaa euroa. Tästä summasta apurahoina ja stipendeinä jaetaan noin kolme miljoonaa euroa. Helsingin Sanomain Säätiö perustettiin vuonna 2005, kun Helsingin Sanomain 100-vuotissäätiö ja Päivälehden arkistosäätiö yhdistettiin.


title: Helsingin Sanomain Säätiö

text: Helsingin Sanomain Säätiö jakaa apurahoja pääasiassa viestintään ja viestintäteollisuuteen liittyvään tutkimukseen. Se myöntää apurahoja myös viestinnän alalta väitelleille tohtoreille ulkomailla tehtävää tutkimusta varten. Lisäksi säätiö myöntää keskivälillä uraansa oleville toimittajille stipendejä jatko-opiskeluun ulkomaisissa huippuyliopistoissa Britanniassa, Kiinassa, Saksassa ja Yhdysvalloissa. Säätiö järjestää kilpailuja, joiden tarkoituksena on synnyttää uusia innovaatioita journalismiin ja viestintäteollisuuteen sekä vahvistaa alan monipuolista kehitystä.


title: Helsingin Sanomain Säätiö

text: Säätiön yliasiamiehen Heleena Savelan seuraajaksi nimitettiin vuoden 2015 lopussa Ulla Koski. Säätiön toiminnasta teetettiin vuonna 2017 laaja vaikuttavuusarviointi.


title: Juha Valvio

text: Juha Valvio on suomalainen radiotoimittaja ja juontaja. Tällä hetkellä hän juontaa Radio Cityn kanavan iltapäiväohjelmaa. Hän aloitti tehtävässä tammikuussa 2012. Juha Valvio on aikaisemmin juontanut myös The Voicen aamushow’ta, Heräämöä. Hän on ollut juontajana myös mm. Radio Aallolla ja YleX:llä.


title: Sonia de la Paz

text: Sonia de la Paz (s. 1. kesäkuuta 1949) on kuubalainen entinen koripalloilija.


title: Sonia de la Paz

text: De la Paz pelasi vuonna 1971 MM-kisoissa, joissa Kuuba oli seitsemäs ja voitti samana vuonna pronssia Pan-Amerikan kisoista. Hän pelasi maansa joukkueessa myös vuosien 1975 ja 1979 Pan-Amerikan kisoissa, joista maa otti pronssi- ja kultamitalit sekä Moskovan olympialaisissa 1980, joissa Kuuba sijoittui viidenneksi.


title: Sonia de la Paz

text: Sonian tytär Nancy Carrillo on lentopalloilija, aviomies Nancio Carrillo ja tämän veli Gilberto taas entisiä nyrkkeilijöitä.


title: Nancio Carrillo

text: Nancio Carrillo Quesada (s. 16. elokuuta 1950 Matanzas) on kuubalainen entinen nyrkkeilijä. Carrillo osallistui Méxicon olympialaisissa 1968 raskaaseen sarjaan, jossa hän hävisi ensimmäisen kierroksen ottelunsa.


title: Nancio Carrillo

text: Nancion veli Gilberto oli nyrkkeilijä, vaimo Sonia koripalloilija ja tytär Nancy lentopalloilija.


title: Reko Aho

text: Reko Aho (s. 1984) on suomalainen rumpali, joka vaikuttaa muun muassa Pariisin kevät -yhtyeessä. Aho on soittanut Pariisin kevään lisäksi Iconcrashissa, Angelica Kultissa ja Jalankulkuämpärissä.


title: Fylkesvei 243 (Sogn ja Fjordane)

text: Fylkesvei 243 tai Fylkesveg 243 (lyhennettynä Fv243) on Sognin ja Fjordanen läänissä, Länsi-Norjassa sijaitseva seututie. Tie kulkee Aurlandin kunnan Nyheimin ja Lærdalin kunnan Erdalin välillä. Tien pituus on 48,6 kilometriä.


title: Fylkesvei 655

text: Fylkesvei 655 tai Fylkesveg 655 (lyhennettynä Fv655) on Møren ja Romsdalin läänissä Länsi-Norjassa sijaitseva seututie. Tie kulkee Ørstan ja Strandan kunnan Tryggestadin välillä. Tien pituus lauttamatkaa lukuun ottamatta on 51 kilometriä.


title: Adven

text: Adven Oy on teollisten ja kaupallisten energia- ja vesiratkaisujen sekä kaukolämmön toimittaja Suomessa, Ruotsissa sekä Virossa. Adven rakentaa, omistaa ja hallinnoi asiakkaille höyryä, lämpöä, kylmää sekä veden ja kaasun käsittelyä tuottavia tuotantolaitoksiaan itse. Lisäksi Adven toimittaa kaukolämpöä, lämmittää ja jäähdyttää tiloja geoenergialla sekä toimii maakaasun jakelun ja jälleenmyynnin parissa.


title: Adven

text: Adven-brändi syntyi vuonna 2012, kun Fortum Oyj myi tytäryhtiönsä Fortum Energiaratkaisut Oy:n ja Fortum Termest AS:n EQT Infrastructure Fundille. Huhtikuun 2012 alussa Suomen ja Viron liiketoiminnat yhdistettiin ja vuonna 2014 alkanut Ruotsin toiminta laajensi osaltaan Advenia. Loppuvuodesta 2015 lähtien Advenin omistajina ovat olleet AMP Capital ja Infracapital.


title: Adven

text: Adven palvelee noin 150 teollisuuslaitosta ja hallinnoi yli 60 kaukolämpöverkkoa sekä 23 maalämpölaitosta, joiden yhteenlaskettu kokonaisteho on noin. 1 600 MW. Advenin pääkonttori on Vantaalla ja yritys toimii Suomessa, Ruotsissa, Virossa sekä Latviassa


title: Mattebox

text: Mattebox on valo- ja videokuvaukseen (yleisimmin videokuvaukseen) tarkoitettu kameran eteen kiinnitettävä vastavalosuoja, joka estää auringon tai muiden epämääräisten valonlähteiden heijastumat ja häikäisyt. Se on haitarimallinen vastavalosuoja, jota myös Compendiksi kutsutaan. Matteboxiin saa erilaisia suotimia kiinni, joita pystyy käsittelemään. Yksinkertaisimmillaan näitä on alkanut olla myös muovista prässättynä ilman haitarimekanismin tuomaa pituuden säätöä. Sen avulla varjostus voidaan säätää eri kuvakulmille objektiivin pituuden mukaan. Myös ylhäällä oleva kääntyvä lippa,"French flag" kuuluu usein Matteboxin varusteisiin.


title: Patrik Drake

text: Patrik Staffan Bernhard Drake (s. 15. heinäkuuta 1954 Hämeenlinna) on suomalainen teatteriohjaaja ja teatterinjohtaja. Elokuusta 2007 lähtien hän on toiminut Porin Teatterin johtajana.


title: Patrik Drake

text: Drake on aikaisemmin työskennellyt johtajana Teatteri Hevosenkengässä sekä Turun ruotsalaisessa teatterissa, jota hän johti vuosina 2000–2007. Hänen ohjaustöitään on nähty lisäksi muun muassa Wasa Teaterissa.


title: Saksan 11. panssaridivisioona

text: 11. panssaridivisioona () oli Saksan maavoimien panssariyhtymä, joka osallistui toisessa maailmansodassa sotatoimiin sekä itä- että länsirintamalla.


title: Saksan 11. panssaridivisioona

text: Wehrkreis IX perusti 8. joulukuuta 1939 11. rynnäkköprikaatin () Meiningenissä, Hampurissa ja Magdeburgissa. 110. ja 111. jalkaväkirykmenteistä koostunut prikaati laajennettiin 1. elokuuta 1940 panssaridivisioonaksi liittämällä siihen muun muassa 5. panssaridivisioonan 15. panssarirykmentti. Lisäksi siihen liitettiin 61. moottoripyöräpataljoona, 231. tiedustelupataljoona ja 61. panssarintorjuntapataljoona 231. divisioonasta, 341. viestipataljoona 311. divisioonasta ja 209. pioneeripataljoona 209. jalkaväkidivisioonista. Divisioonaan liitetty 119. kenttätykistörykmentti koostui eri lähteistä. Sen esikunta saatiin 746. kenttätykistörykmentistä, I patteristo oli aiemmin 4. jalkaväkidivisioonan 4. kenttätykistörykmentin I patteristo, II patteristo 677. kenttätykistörykmentin III patteristo ja III patteristo oli 643. kenttätykistörykmentin I patteristo. Miehistö koostui pääosin Sleesiasta olevista sotilaista.


title: Saksan 11. panssaridivisioona

text: Uusi divisioona perustettiin Neuhammerin harjoitusalueella, josta se lähetettiin jo joulukuussa 1940 Puolaan ja edelleen Romaniaan tammikuussa 1941. Se sai tulikasteensa Balkanilla huhtikuussa ja divisioona valtasi SS divisioona Leibstandarte Adolf Hitlerin kanssa Belgradin.


title: Saksan 11. panssaridivisioona

text: Operaatio Barbarossan alettua divisioonan joukot ylittivät heinäkuussa Neuvostoliiton rajan osana Etelän armeijaryhmää. Se taisteli Žytomyrissä, Umanissa ja Kiovassa ennen kuin divisioona siirrettiin Keskustan armeijaryhmään osaksi Moskovan taistelua. Divisioona oli Gžatskin sektorilla tammikuussa toukokuuhun 1942 liitettynä Saksan 4. panssariarmeijaan. Kesäkuussa divisioona lähetettiin etelämmäs ja se osallistui Orjolin ja Voronežin taisteluihin Donin ja Donetskin varrella. Vaikka se osallistui etenemiseen kohti Stalingradia se vältti marraskuisen Saksan 6. armeijan saarrostuksen. Se kärsi kovia tappioita Neuvostoliiton joukkojen talvihyökkäyksessä 1942–1943 saksalaisten pyrkiessä murtamaan Stalingradin saartoa ja sen jälkeisessä vetäytymisessä.


title: Franklyn

text: Franklyn on Gerald McMorrowin käsikirjoittama ja ohjaama scifi-fantasiaelokuva. Se kertoo neljästä ihmisestä Lontoossa, jotka jokainen omalla tavallaan ovat jotenkin mielisairaita. Yksi heistä elää mielikuvitusmaailmassa nimeltä "Meanwhile City", jossa uskonnot ovat keskeisessä osassa. Elokuvan ensi-ilta oli vuonna 2008 Lontoon elokuvajuhlilla.


title: Kaikkialla jatkuva ei-missään derivoituva funktio

text: Funktio on kaikkialla jatkuva ei-missään derivoituva, mikäli se on jatkuva, mutta ei-derivoituva jokaisessa funktion pisteessä. Tällaisia funktioita on suomen kielessä kutsuttu myös patologiksi funktioiksi.


text: 1800-luvun loppupuolelle asti oletettiin, että jokainen jatkuva funktio on myös vähintään yhdessä sen pisteessä derivoituva. Syynä tähän oli liiallinen luottamus fysikaaliseen intuitioon ja määritelmien epätäsmällisyys; funktioiden tulkittiin olevan vain fysikaalisten ilmiöiden matemaattinen muoto.


text: Ensimmäisen esimerkin kaikkialla jatkuvasta ei-missään derivoituvasta funktiosta antoi tšekkiläinen matemaatikko Bernard Bolzano vuoden 1830 tienoilla. Tämä funktio oli konstruoitu geometrisesti tietyllä suljetulla välillä. Valitettavasti tämä esimerkki unohtui ja julkaistiin vasta sata vuotta myöhemmin. Vuoden 1860 tienoilla matemaatikko Charles Cellerier julkaisi esimerkkinä asiasta seuraavan funktion:


text: formula_1, joka on kaikkialla jatkuva ei-missään derivoituva, kun formula_2 on parillinen. Tämä tulos hautautui ja julkaistiin vasta Cellerierin kuoleman jälkeen vuonna 1890.


text: Ensimmäinen julkaistu esimerkki kaikkialla jatkuvasta ei-missään derivoituvasta funktiosta on Karl Weierstrassin vuonna 1872 julkaisema funktio:


text:
formula_3, missä formula_4 pariton ja formula_5.
Puolalainen matemaatikko Stefan Banach todisti vuonna 1931 seuraavan tuloksen:
Kaikki ne välin formula_6 jatkuvat funktiot, joilla on derivaatta vähintään yhdessä kyseisen välin pisteessä, sijaitsevat välin kaikkien jatkuvien funktioiden joukossa samantyyppisesti kuin rationaaliluvut reaalilukujen joukossa. Toisin sanoen, välillä formula_6 jatkuvat ei-missään derivoituvat funktiot ovat huomattavasti yleisempiä kuin derivoivat.


text: Vuonna 1953 John McCarthy julkaisi seuraavan esimerkin:


text: Määritellään funktio formula_8 seuraavasti:


text: Olkoon apufunktio formula_10 funktion formula_11 neljäperiodinen laajennus eli


text: formula_12 aina, kun formula_13 ja formula_14.


text: Tämä funktio on jatkuva kaikkialla, mutta ei-derivoituva pisteissä formula_15.


text: Näillä merkinnöillä ja määritelmillä voidaan kirjoittaa varsinainen McCarthyn funktio formula_16, joka on


text: Edellä esitetty McCarthyn funktio on esimerkki siitä, kuinka tämän tyyppisiä funktioita tavallisesti muodostetaan. Aluksi määritellään jaksollinen ja jatkuva "sahanteräfunktio", joka on ei-derivoiva yksittäisissä kärkipisteissä. Tämän jälkeen funktion kuvaajaa "rypytetään" siten, että lopulta funktion jokainen piste on kärkipiste ja täten derivaattaa ei ole määritelty missään funktion pisteessä.


title: Syklobarbitaali

text: Syklobarbitaali (myös syklobarbitoni tai syklobarbitoli) on barbituraattijohdannainen lääkeaine.


title: Syklobarbitaali

text: Sillä on muiden barbituraattien tavoin sedatiivinen vaikutus ja sitä on käytetty nukutus- ja epilepsialääkkeenä.


title: Syklobarbitaali

text: Syklobarbitaali on nykyisin korvattu muilla turvallisemmilla ja tarkoitukseen paremmin sopivilla lääkeaineilla.


title: Syklobarbitaali

text: Syklobarbitaali on määritelty Ruotsissa vuonna 1971 psykotrooppisia aineita koskevassa yleissopimuksessa luokkaan IV.


title: Vatustaagi

text: Vatustaagi l. vesiharus. Purjehduksessa viistosti purjeveneen keulapuomin alla oleva staagi/harus l. mastoa pituussuunnassa tukeva köysi.


title: Bentsobarbitaali

text: Bentsobarbitaali (tuotenimellä "Benzonal") on barbituraattijohdannainen lääkeaine. Sitä on käytetty epilepsialääkkeenä.


title: Bentsobarbitaali

text: Bentsobarbitaalilla on samankaltaisia vaikutuksia fenobarbitaalin kanssa, ja sillä on voimakas väärinkäyttö- ja riippuvuuspotentiaali.


title: Bentsobarbitaali

text: Bentsobarbitaalin kemiallinen kaava on CHNO, moolimassa 336,34 g/mol ja CAS-numero 744-80-9.


title: Ballistinen heiluri

text: Ballistinen heiluri on laite, jonka avulla voidaan määrittää siihen iskeytyvän luodin nopeus v. Luoti ammutaan sitä paljon massiivisempaan pehmeästä aineesta koostuvaan leopotilassa olevaan kappaleeseen (esim. hiekkasäkki), joka on samalla heilurin punnuksena. Tällöin tapahtuu täysin kimmoton törmäys, jossa liikemäärä säilyy ja luoti muuttuu osaksi heiluria. Välittömästi törmäyksen jälkeen heilurin ja luodin yhteinen nopeus olkoon u. Systeemin törmäyksen jälkeinen kineettinen energia muuttuu sitten potentiaalienergiaksi energiaperiaatteen mukaisesti, kun heiluri heilahtaa ja sen painopiste nousee korkeudelle h lepotilaan verrattuna. Lähtönopeutta u kuvaa nyt kaava


title: Ballistinen heiluri

text: jossa g on painovoiman aiheuttama kiihtyvyys. Soveltamalla liikemäärän säilymislakia saadaan luodin iskeymisnopeudelle lauseke


title: Ballistinen heiluri

text: jossa m on luodin massa ja m heiluripunnuksen massa.


title: Patrice Loko

text: Patrice Loko (s. 6. helmikuuta 1970) on ranskalainen jalkapalloilija. Hän on pelannut Ranskan A-maajoukkueessa ja teki maalin EM-kisoissa 1996 Bulgariaa vastaan.


title: Vidal G 1200 Tempo

text: Vidal G 1200 Tempo (Tempo-Vidal Geländewagen G-1200) on saksalainen 1930-1940-luvuilla valmistettu maastoauto. Otto Dausin suunnitteleman auton tekee erikoiseksi sen kaksimoottorisuus. Edessä ja takana olevia kaksitahtisia moottoreita käytetään joko erikseen tai yhdessä, mikä tekee mahdolliseksi ajamisen joko etu-, taka- tai nelivedolla. Voimansiirto tapahtuu ketjuvedolla. Autossa on myös nelipyöräohjaus. Autoa valmistettiin neli- ja kuusipaikkaisina versioina.


title: Vidal G 1200 Tempo

text: G-1200 ei vastannut Saksan armeijan tarpeita ja vain pieniä määriä otettiin maa- ja ilmavoimien käyttöön. Kaksimoottoriratkaisuun suhtauduttiin epäluuloisesti. Mallia valmistettiin vuosina 1936-1939 noin 1100 kappaletta enimmäkseen vientiin. Suomeen autoja tuotiin sodan päättymiseen mennessä noin 100 kpl.Harvinainen nelivetoauto oli tuolloin lähinnä komentajien käytössä. Tanskan armeija hankki ensimmäiset neljä vuonna 1938. Yhteensä niitä oli sen käytössä 20 kpl. Niitä tiedetään olleen myös Romanian ja Ruotsin käytössä.


title: The Fan – pelko iskee

text: The Fan – pelko iskee () on vuonna 1996 ensi-iltansa saanut yhdysvaltalainen jännityselokuva. Elokuvan on ohjannut Tony Scott ja tuottanut Wendy Finerman. Pääosassa esiintyy Wesley Snipes sekä Robert de Niro, joka esittää kiihkeää baseball-kannattajaa.


title: The Fan – pelko iskee

text: Elokuva tuotti maailmanlaajuisesti noin 18,6 miljoonaa dollaria.


title: Thomas Joseph Costello

text: Thomas Joseph Costello (s. 23. helmikuuta 1929 Camden) on yhdysvaltalainen roomalaiskatolinen piispa. Hänet vihittiin papiksi Syracusen hiippakuntaan 5. kesäkuuta 1954 ja nimitettiin sen vihkipiispaksi sekä Perdiceksen titulaaripiispaksi 2. tammikuuta 1978. Piispaksi vihkiminen seurasi 13. maaliskuuta. Pääkonsekraattorina toimi Francis James Harrison, jota avustivat David Frederick Cunningham ja Francis John Mugavero.


title: Thomas Joseph Costello

text: Costello jäi eläkkeelle 23. maaliskuuta 2004.


title: Taisto – koulujen kisa

text: Taisto - koulujen kisa on Yle TV2 -kanavalla ohjelma, jossa yläkoululaiset kilpailevat liikkumalla. Se liittyy Nuoren Suomen Taisto School Power -kampanjaan. Viimeisessä jaksossa selvisi, mikä on 200 koulusta paras ja sai "Taistotittelin". Sen sai Liperin koulu. Aku Hirviniemen ja Krista Kososen, Duudsonien Jarpin sekä nyrkkeilijä Eva Wahlströmin tehtävä on saada yläkoululaiset liikkeelle.


title: Taisto – koulujen kisa

text:
Taisto-koitos alkaa, jossa tsemppaamassa näyttelijät Aku Hirviniemi ja Krista Kosonen, Duudsonien Jarppi sekä nyrkkeilijä Eva Wahlström.
"Ensiesitys Ma 28.05.2012"


title: Taisto – koulujen kisa

text:
Aluekisat alkaa, jossa koulujen joukkueet tavoittelevat finaalipaikkaa. Turku on ensimmäisenä kolmesta aluekisasta. Ronja Salmi juontajana.
"Ensiesitys Ti 29.05.2012"


title: Taisto – koulujen kisa

text:
Kolmesta aluekisasta toisena on Oulu. Juontamassa Ronja Salmi ja Pietari Vappula.
"Ensiesitys Ke 30.05.2012"


title: Taisto – koulujen kisa

text:
Kolmannessa viimeisessä aluekisassa on Tampere, jossa tsemppaamassa Duudsonien Jarppi ja Eva Wahlström. Juontamassa Ronja Salmi ja Pietari Vappula.
"Ensiesitys To 31.05.2012"


title: Taisto – koulujen kisa

text:
Taiston finaali, jossa jännittämässä mukana Aku Hirviniemi ja Eva Wahlström. Juontamassa Ronja Salmi ja Pietari Vappula.
"Ensiesitys Pe 01.06.2012"


title: Pier Giacomo De Nicolò

text: Pier Giacomo De Nicolò (s. 11. maaliskuuta 1929 Cattolica) on italialainen roomalaiskatolinen arkkipiispa ja katolisen kirkon diplomaatti. Hänet vihittiin papiksi 12. huhtikuuta 1952 ja nimitettiin Martanae Tudertinorumin titulaariarkkipiispaksi sekä apostoliseksi nuntiukseksi Costa Ricaan 14. elokuuta 1984. Piispaksi vihkiminen seurasi 20. lokakuuta. Pääkonsekraattorina toimi Agostino Casaroli, jota avustivat Eduardo Martínez Somalo ja Giovanni Locatelli.


title: Pier Giacomo De Nicolò

text: De Nicolò sai 11. helmikuuta 1993 nimityksen apostoliseksi nuntiukseksi Syyriaan ja 21. tammikuuta 1999 Sveitsiin ja Liechtensteiniin. Hän jäi eläkkeelle 8. syyskuuta 2004.


title: Vicente García Bernal

text: Vicente García Bernal (5. huhtikuuta 1929 – 26. marraskuuta 2017) oli meksikolainen roomalaiskatolinen piispa. Hänet vihittiin papiksi 4. huhtikuuta 1953 ja nimitettiin Ciudad Obregónin hiippakunnan johtoon 30. maaliskuuta 1988. Piispaksi vihkiminen seurasi 24. toukokuuta. Pääkonsekraattorina toimi Girolamo Prigione, jota avustivat Luis Reynoso Cervantes ja Javier Lozano Barragán.


title: Vicente García Bernal

text: García Bernal jäi eläkkeelle 8. marraskuuta 2005.


title: Adhemar Esquivel Kohenque

text: Adhemar Esquivel Kohenque (22. huhtikuuta 1929 – 17. heinäkuuta 2013) oli bolivialainen roomalaiskatolinen piispa. Hänet vihittiin papiksi 30. lokakuuta 1960 ja nimitettiin La Pazin arkkihiippakunnan vihkipiispaksi sekä Caeren titulaaripiispaksi 11. marraskuuta 1968. Piispaksi vihkiminen seurasi 6. tammikuuta 1969. Pääkonsekraattorina toimi paavi Paavali VI, jota avustivat Sergio Pignedoli ja Ernesto Civardi.


title: Adhemar Esquivel Kohenque

text: Esquivel Kohenque sai 10. marraskuuta 1992 nimityksen Tarijan koadjuuttoripiispaksi, ja 20. lokakuuta 1995 hänestä tuli sen piispa. Hän jäi eläkkeelle 2. kesäkuuta 2004.


title: François-Mathurin Gourvès

text: François-Mathurin Gourvès (s. 17. kesäkuuta 1929 Plougastel-Daoulas) on ranskalainen roomalaiskatolinen piispa. Hänet vihittiin papiksi 6. huhtikuuta 1953 ja nimitettiin Vannesin koadjuuttoripiispaksi 19. joulukuuta 1990. Piispaksi vihkiminen seurasi 24. helmikuuta 1991. Pääkonsekraattorina toimi Pierre-Auguste-Marie Boussard, jota avustivat Francis Jules Joseph Marie Barbu ja Joseph Madec.


title: François-Mathurin Gourvès

text: Gourvèsista tuli Vannesin piispa 16. marraskuuta 1991. Hän jäi eläkkeelle 28. kesäkuuta 2005.


title: John Aloysius Mone

text: John Aloysius Mone (22. kesäkuuta 1929 Glasgow – 14. lokakuuta 2016 Greenock) oli brittiläinen roomalaiskatolinen piispa. Hänet vihittiin Glasgow’n arkkihiippakuntaan 12. kesäkuuta 1952 ja nimitettiin sen vihkipiispaksi sekä Abercornian titulaaripiispaksi 24. huhtikuuta 1984. Piispaksi vihkiminen seurasi 14. toukokuuta. Pääkonsekraattorina toimi Thomas Joseph Winning, jota avustivat Joseph Devine ja Charles McDonald Renfrew.


title: John Aloysius Mone

text: Mone sai 8. maaliskuuta 1988 nimityksen Paisleyn piispaksi. Hän jäi virasta eläkkeelle 7. lokakuuta 2004.


title: Marcelo Pinto Carvalheira

text: Marcelo Pinto Carvalheira (1. toukokuuta 1928 Recife – 25. maaliskuuta 2017 Recife) oli brasilialainen roomalaiskatolinen arkkipiispa. Hänet vihittiin papiksi 28. helmikuuta 1953 ja nimitettiin Paraíban arkkihiippakunnan vihkipiispaksi sekä Bityliuksen titulaaripiispaksi 29. lokakuuta 1975. Piispaksi vihkiminen seurasi 27. joulukuuta. Pääkonsekraattorina toimi Helder Pessoa Câmara, jota avustivat José Maria Pires ja Aloísio Leo Arlindo Lorscheider.


title: Marcelo Pinto Carvalheira

text: Pinto Carvalheira sai 9. marraskuuta 1981 Guarabiran piispaksi ja 29. marraskuuta 2005 Paraíban arkkipiispaksi. Hän jäi eläkkeelle 5. toukokuuta 2004.


title: Kaliopi

text: Kaliopi Bukle (Калиопи Букле, s. 28. joulukuuta 1966 Ohrid, Jugoslavia) on makedonialainen laulaja ja lauluntekijä. Kaliopi tuli tunnetuksia nimeään kantavan yhtyeen solistina 1980-luvun Jugoslaviassa. Sittemmin Kaliopista on tullut Makedoniassa ja muualla entisessä Jugoslaviassa suosittu sooloartisti. Hän on edustanut Makedoniaa Eurovision laulukilpailussa kaksi kertaa.


title: Kaliopi

text: Kaliopi edusti Makedoniaa vuoden 2012 Eurovision laulukilpailussa kappaleella "Crno i belo" (suom. "Musta ja valkoinen") päästen finaaliin, jossa Kaliopi sai 71 pistettä, jolla sijoittui kilpailussa sijalle 12 Romanian kanssa.


title: Kaliopi

text: Hän edusti maataan uudelleen vuoden 2016 kisoissa kappaleellaan "Dona". Kappale kilpaili Eurovision laulukilpailun toisessa semifinaalissa, jossa se sai 88 pistettä, jäi sijalle 11 eikä päässyt finaaliin.


title: Tomoe Gozen

text: Tomoe Gozen (1157?–1247) (), kuului Taira-klaaniin ja oli Minamoto-perheen vasalli 1100-luvun lopun japanissa.


title: Tomoe Gozen

text: Tomoe syntyään samuraisukua ja toimi naisille poiketen sotilastehtävissä ("onna bugeisha"). Tomoe mainitaan Heiken klaanin tarinassa () tunnetun urheudestaan ja voimataan sekä erinomaisena jousiampujana ja ratsastajana. Yoshinaka käytti häntä erityistehtävissä. Hänen uskotaan selvinneen hengissä Genpei-sodasta (1180–1185) ja eläneen loppuikänsä buddhalaisena nunnana.


title: Ann-Marie Nummila

text: Ann-Marie Kristel Nummila (s. 15. heinäkuuta 1991 Salo) on suomalainen karateka. Hän edustaa karateseura Salon Ipponia, ja hänen valmentajanaan toimii Jukka Koivunen. 50 kg painoluokassa otteleva Nummila voitti nuorten EM-pronssia vuonna 2009 Pariisissa.


title: Ann-Marie Nummila

text: Nummila kilpaili ensimmäisen kerran yleisen sarjan arvokisoissa vuonna 2010, sijoittuen sarjassaan (50 kg) seitsemänneksi. Samana vuonna Nummila voitti ensimmäisen Pohjoismaiden-mestaruutensa ja myöhemmin hän on saavuttanut myös hopeaa ja pronssia. Urallaan hän on saavuttanut jo viisi yleisen sarjan Suomen-mestaruutta ja edustanut Suomen maajoukkuetta vuodesta 2007 alkaen.


title: Kwasniewskin ruokavalio

text: Kwasniewskin ruokavalio on puolalaisen lääkäri Jan Kwaśniewskin (s. 1937) suunnittelema korkearasvainen ja vähähiilihydraattinen ruokavalio. Kwaśniewski itse käyttää ruokavaliostaan nimitystä Optimaalinen ruokavalio, ja hänen mukaansa se kohentaa paitsi ruumiillista myös henkistä terveyttä. Kwasniewskin ruokavalio on tunnetumpi Puolassa kuin muualla maailmassa.


title: Kwasniewskin ruokavalio

text: Kwasniewskin ruokavaliossa annetaan tarkat ohjeet makroravintoaineiden suhteille: 1 osa proteiinia, 2,5–3,5 osaa rasvaa ja 0,5–0,8 osaa hiilihydraattia. Jos tavoitellaan laihtumista, rasvan määrää voidaan vähentää. Proteiinin päivittäinen grammamäärä määräytyy kaavalla "pituus – 100". Täten esimerkiksi 180 sentin pituisen ihmisen tulisi syödä 80 grammaa proteiinia, 200–280 grammaa rasvaa ja 40–64 grammaa hiilihydraattia päivässä. Kaavaa voi hiukan muuttaa oman vartalotyypin mukaan.


title: Kwasniewskin ruokavalio

text: Kwasniewski painottaa ruoka-aineiden valinnassa niiden biologista arvoa eli ravintopitoisuutta. Hän suosittelee erityisesti munankeltuaista, sisäelimiä, luuydintä, sianlihaa, rasvaisia juustoja ja kermaa. Hiilihydraateista Kwasniewski suosittelee tärkkelystä kuten perunaa, sekä kasviksia, kunhan ei liian suuria määriä. Ruokailukertoja tulisi päivässä olla kaksi tai yksi. Ketoosia Kwasniewski ei suosittele.


title: Jakob Snellman

text: Jakob Snellman (24. heinäkuuta 1784 Kokkolan maaseurakunta – 25. huhtikuuta 1832 Helsinki) oli suomalainen virkamies, joka toimi uransa aikana tullilaitoksen johtajana ja Uudenmaan läänin varamaaherrana.


title: Jakob Snellman

text: Jakob Snellmanin vanhemmat olivat Lohtajan kirkkoherra Johan Snellman (k. 1800) ja hänen 1. puolisonsa Katarina Sidensnöre. Snellman opiskeli Turun akatemiassa ja suoritti tuomarintutkinnon 1803.


title: Jakob Snellman

text: Snellman sai laamannin arvonimen 1817. Hänen puolisonsa oli vuodesta 1809 Albertina Julin (vuorineuvos John Jacob von Julinin sisar). Heidän poikansa oli Viipurin hovioikeuden presidentti, senaattori John Snellman.


title: Jakob Snellman

text: Hänen virkauransa käsitti seuraavia tehtäviä:


title: Francisco Pardo Artigas

text: Francisco Pardo Artigas (s. 26. kesäkuuta 1946 Torrellas de Foix) on espanjalainen roomalaiskatolinen piispa. Hänet vihittiin papiksi Barcelonan arkkihiippakuntaan 31. toukokuuta 1973 ja nimitettiin Gironan piispaksi 16. heinäkuuta 2008. Piispaksi vihkiminen seurasi 19. lokakuuta. Pääkonsekraattorina toimi Manuel Monteiro de Castro, jota avustivat Jaume Pujol Balcells ja Josep Ángel Sáiz Meneses.


title: Lentorykmentti

text: Lentorykmentti on ilmavoimien sotilasyksikkö. Tavallisesti lentorykmenttiin kuuluu kahdesta neljään laivuetta sekä niiden miehistöt ja kenttähenkilöstöt. Lentorykmentit kuuluivat Suomessa suoraan Ilmavoimien esikunnan alaisuuteen. 1. tammikuuta 1952 Suomen ilmavoimissa lentorykmentit muutettiin lennostoiksi.


title: The Fan

text: The Fan tarkoittaa seuraavia asioita:


title: Jean Bolland

text: Jean Bolland (muita nimimuotoja "Jean de Bolland, Johannes Bollandus") (18. elokuuta 1596 Julémont (nyk. osa Herveä) – 12. syyskuuta 1665 Antwerp) oli jesuiittapappi ja Espanjan Alankomaista kotoisin ollut merkittävä hagiografi.


title: Jean Bolland

text: Bolland opiskeli Maastrichtin ja Antwerpenin jesuiittakouluissa ja opetti sen jälkeen humanistisia tieteitä Roermondissa, Den Boschissa, Brysselissä ja Antwerpenissä. 1620 hän aloitti teologian opinnot Louvainin yliopistossa. 1662 hän sai papiksivihkimyksen ja hänestä tuli Mechlinin jesuiittakoulun prefekti.


title: Jean Bolland

text: Jesuiittojen Espanjan Alankomaiden maakunnan priori kutsui hänet vuonna 1630 Antwerpeniin tutkimaan vastikään kuolleen hagiografi Heribert Rosweyden jäämistöä. Bolland asetti tehtävän vastaanottamiselle kaksi ehtoa: että hän saisi vapaasti muokata Rosweyden suunnitelmaa siten kuin hän itse sen ymmärsi ja että Rosweyden aineisto pitäisi varata hänen yksinomaiseen käyttöönsä. Priori Jacques van Straten hyväksyi ehdot, ja Bolland siirtyi Mechlinin koulusta Antwerpeniin, missä hänestä tuli "Latinalaisen seurakunnan" johtaja, ja hän vastasi "Acta Sanctorumin" saattamisesta julki.


title: Jean Bolland

text: Bolland aloitti laatimalla kunnianhimoisen suunnitelman. Rosweyde oli rajoittanut hänen alkuperäisten tekstien pyyntöntsä Espanjan Alankomaiden ja lähiseutujen kirjastoihin. Bolland esitti pyynnöt yhteistyökumppaneille kaikkialla Euroopassa. Rosweyde oli ehdottanut ainoastaan alkuperäisten tekstien julkaisemista, ilman kommentaareja ja selityksiä, mutta Bolland päätti julkaista kaiken tiedon, mitä hän löytäisi jokaisesta pyhimyksestä ja tämän kultista, aloittaa kunkin tekstin selvityksellä sen kirjoittajasta ja historiallisesta arvosta ja liittää mukaan selitykset.


title: Jean Bolland

text: Bolland oli jo pian Antwerpeniin saapumisensa jälkeen onnistunut saamaan hyvään järestykseen tammikuun pyhimyksiin liittyvät asiakirjat, ja oli löytänyt niille julkaisijaksi Jan van Meursin. Hänen työskenneltyään Antwerpenissä viisi vuotta tuli ilmeiseksi, että tehtävä oli yhdelle ihmiselle liian suuri. Bolland pyysi apulaisia, ja pyyntöä tuki Liessiesin luostariin apotti Antoine de Wynghe. Godfrey Henschen määrättiin 1635 aloittamaan työ helmikuun pyhimysten parissa, ja Bolland itse keskittyi tammikuun pyhimyksiä käsittelevien teosten painotyöhön. Henschen teki työtä "Acta Sanctorumin" julkaisemisen parissa kuolemaansa saakka, vuoteen 1681.


title: Jean Bolland

text: Vuonna 1659 Bolland sai avukseen kolmannen jesuiitan, Daniel van Papenbroekin, joka loppujen lopuksi teki suurimman työn 18-osaisen "Acta Sanctorumin" hyväksi. Van Papenbroek ja Henschen kiertelivät 1660-1662 Saksassa, Ranskassa ja Italissa etsimässä asiakirjoja luostareista ja kirjastoista.


title: Jean Bolland

text: Pyhimyskultin tutkimusta harjoittavan belgialaisen Bollandistien seuran nimi juontuu Bollandista.


title: Motovert

text: Motovert on australialainen motocross-pyörien valmistaja, joka tekee kaikenlaisia crosseja esimerkiksi pitbikejä, enduroita, mopoja, kevytmoottoripyöriä ja freestyle pyöriä. Motovertillä eri malleja ovat Pro ja Expert.


title: Acta Sanctorum

text: Acta Sanctorum on ortodoksisen ja roomalaiskatolisen kirkon pyhimyksiä ja marttyyreja käsittelevä kertomuskokoelma.


title: Acta Sanctorum

text: Kertomuskokoelmista merkittävin on 1700-luvulla jesuiitta Heribert Rosweyden Antwerpenissa aloittama kokoelma. Ensimmäiset osat ilmestyivät 1643–1658. Sitä jatkoivat hänen kuolemansa jälkeen Jean Bolland, ja hänen kuolemansa jälkeen työtä jatkoivat hänen mukaansa nimetyt bollandistit. Belgialaiset jesuiitat ottivat myöhemmin hoitaakseen bollandistien tehtävän ja julkaisivat 60 osaa, joihin sisältyy muun muassa pyhimysten elämäkertoja.


title: Mungo Park

text: Mungo Park (11. syyskuuta 1771 – 1806) oli skotlantilainen lääkäri ja tutkimusmatkailija. Hän oli ensimmäinen eurooppalainen Nigerjoella, ja hän selvitti sen virtaussuunnan ja kartoitti siitä osan.


title: Mungo Park

text: Park syntyi Skotlannin rajamailla ja opiskeli lääketiedettä ensin Edinburghissa ja myöhemmin Lontoossa. Hän pääsi 21-vuotiaana lääkärin apulaiseksi vuonna 1793 Sumatraan purjehtineeseen Itä-Intian kauppakomppanian laivaan. Vuonna 1795 Park sai johdettavakseen 50 miehen tutkimusretkikunnan, jonka tavoitteena oli kartoittaa siihen asti tuntematonta Nigerjokea. Park kuitenkin lähti matkaan ilman retkikuntaa ja alkoi tutkia jokea mukanaan vain paikallinen opas ja orjapoika. Maurit pidättivät Parkin neljäksi kuukaudeksi, mutta Parkin onnistui paeta ilman matkatavaroitaan. Vuoden 1796 heinäkuussa hän vihdoin löysi Nigerjoen ja totesi sen virtaavan itään. Park jatkoi matkaa jokea alaspäin orjakaravaanin mukana ja saavutti Gambian rannikon kesäkuussa 1797, mistä hän purjehti takaisin Englantiin joulukuussa. Kotimaassaan hänen matkakertomuksensa ja orjakaupan kuvauksensa tulivat seuraavina vuosina hyvin tunnetuiksi.


title: Mungo Park

text: Vuonna 1805 Park lähti uudelleen Nigerjoelle tarkoituksenaan laajentaa Britannian kauppaa ja lisätä maantieteellistä tietämystä. Retkikunta oli hyvin varustautunut, mutta vaikeiden säiden vuoksi miehistö harveni viiteen jäseneen. Parkin ja muiden selviytyneiden vene juuttui lopulta joen kivikkoon Bussan putouksilla ja he joutuivat paikallisten hyökkäyksen kohteeksi, minkä seurauksena Park hukkui.


title: Lauren Davis

text: Lauren Davis (s. 9. lokakuuta 1993 Gates Mills, Ohio) on yhdysvaltalainen tennispelaaja. Parhaimmillaan hän on ollut WTA-listan sijalla 44 heinäkuussa 2014. Hän on voittanut urallaan seitsemän ITF-turnausta kaksinpelissä.


title: Lauren Davis

text: Davis osallistui Grand Slam -turnaukseen ensimmäisen kerran Australian avoimissa 2011. Samana vuonna hän osallistui myös Yhdysvaltain avoimiin. Molemmissa turnauksissa hän hävisi ensimmäisellä kierroksella. Ranskan avoimissa 2012 Davis voitti ensimmäisellä kierroksella 30:nneksi sijoitetun Mona Barthelin, kunnes hävisi toisella kierroksella Christina McHalelle.


title: Lauren Davis

text: Ensimmäisen WTA-turnausvoittonsa Davis saavutti Aucklandissa 7. tammikuuta 2017 voittamalla finaalissa Ana Konjuhin.


title: Ragvalda

text: Ragvalda on arabialaisen maantieteilijän al-Idrisin laatimassa keskiaikaisessa maailmankartassa esiintyvä muinainen suomalainen kaupunki tai kauppapaikka. Sen on yleisesti tulkittu sijainneen Ulvilassa Ravanin kylässä, jonka vanha ruotsinkielinen nimi on "Ragvaldsby".


title: Ragvalda

text: Al-Idrisi laati nimellä Tabula Rogeriana tunnetun kartan ja siihen kuuluvan "Geografia"-nimisen kirjan vuosina 1138–1154 Palermossa Sisilian kuninkaan Roger II:n hovissa. Se koottiin haastattelemalla hovissa vierailleita ihmisiä, jotka olivat matkustaneet eri puolilla sen aikaista tunnettua maailmaa.


title: Ragvalda

text: Tabula Rogerianassa mainitaan nimeltä kolme suomalaista kaupunkia, joista yksi on "Ragvalda". Al-Idrisi kertoo tekstissään Ragwaldan etäisyydet Ruotsissa sijaitsevaan Sigtunan kaupunkiin sekä Viron länsirannikolla olevaan Hanilaan. Lisäksi hän ilmoittaa matkan Ragvaldasta Mälarenin suulle.


title: Ragvalda

text: Tarkemmassa kuvauksessaan al-Idrisi kertoo Ragvaldan olevan meren rannalla sijaitsevan suuren ja kukoistavan kaupungin, joka kuuluu "Tavastin" maahan. Aihetta 1930-luvulla tutkineen O. J. Tuulion mukaan Ragvaldan merkittävyyttä kansainvälisenä kauppapaikkana korosti se seikka, että etäisyydet on ilmoitettu ulkomaisiin paikkoihin suomalaisten sijaan.


title: Ragvalda

text: Nykyisestä Ravanista pari kilometriä Ulvilan Vanhakylään päin sijaitsee Liikistön muinaismuistoalue. Paikka on ympäristöstään selvästi erottuva metsäinen kumpare, joka on muinoin ollut saari. Sitä ympäröivät jo varhain keskiajalla maankohoamisen johdosta kuivuneet Kokemäenjoen uomat. Liikistössä on sijainnut yksi Suomen vanhimmista kristillistä hautausmaista sekä todennäköisesti myös Ulvilan pitäjän ensimmäinen kirkko. Liikistö on aikaisemmin kuulunut Ravanin kylään ja Ragvaldan on arveltu sijainneen juuri siellä. Maininta Ragvaldasta on kaiverrettu muun muassa paikalle 1980-luvun alussa pystytettyyn muistokiveen.


title: Ragvalda

text: Mitään pitäviä todisteita Ragvaldan sijainnista Liikistössä ei kuitenkaan ole. Osa vanhoista suomalaistutkijoista, kuten O.J. Tuulio piti Ulvilaa Ragvaldan paikkana. Jalmari Jaakkola puolestaan tyrmäsi ajatuksen kokonaan. Alueella on suoritettu arkeologisia kaivauksia 1930-luvulla sekä vuonna 2002. Hautojen lisäksi paikalta on löydetty muun muassa 1200-luvulta peräisin olevia rahoja.


title: Siltahämähäkki

text: Siltahämähäkki ("Larinioides sclopetarius") on suhteellisen kookas hämähäkkilaji, jota tapaa pohjoisella pallonpuoliskolla silloissa ja muissa teräsrakennelmissa. Tyypillinen alue, jossa hämähäkkiä tapaa, on veden päällä oleva aurinkoinen paikka. Suomessa siltahämähäkkejä löytää helposti lossirantojen läheisyydessä olevilta teräslaitureilta.


title: Siltahämähäkki

text: Naaraat kasvavat noin 10 millimetrin kokoiseksi, kun taas koiraat näitä hieman pienemmiksi. Verkon halkaisija voi olla jopa 70 cm. Siltahämähäkit tulevat valtaamistaan koloista ulos ilta-auringon aikaan ja siirtyvät tällöin keskelle kutomaansa verkkoa odottamaan siihen takertuvia hyönteisiä.


title: Sloane Stephens

text: Sloane Stephens (s. 20. maaliskuuta 1993 Plantation, Florida) on yhdysvaltalainen tennispelaaja. Parhaimmillaan hän on ollut WTA-listalla kolmas heinäkuussa 2018. Hän on voittanut urallaan kuusi WTA-turnausta kaksinpelissä, joista merkittävimpänä Yhdysvaltain avoimet 2017.


title: Sloane Stephens

text: Junioriurallaan Stephens voitti nelinpelimestaruuden kolmessa eri Grand Slam -turnauksessa vuonna 2010. Hän voitti Tímea Babosin kanssa Ranskan avointen tyttöjen kaksinpelin voittaen turnauksen loppuottelussa Lara Arruabarrena-Vecinon ja María-Teresa Torró-Florin. Babos ja Stephens voittivat myös Wimbledonin ja Yhdysvaltain avoimet. Jälkimmäisessä he saivat luovutusvoiton.


title: Sloane Stephens

text: Stephens osallistui Grand Slam -turnaukseen ensimmäisen kerran Ranskan avoimissa 2011. Samana vuonna hän osallistui myös Yhdysvaltain avoimiin. Yhdysvaltain avoimissa Stephens pääsi kolmannelle kierrokselle voitettuaan toisella kierroksella Shahar Pe'erin. Kolmannella kierroksella hän hävisi Ana Ivanovićille.


title: Sloane Stephens

text: Australian avoimissa 2012 Stephens hävisi toisella kierroksella Svetlana Kuznetsovalle. Ranskan avoimissa 2012 hän pääsi neljännelle kierrokselle voitettuaan Jekaterina Makarovan, Bethanie Mattek-Sandsin ja Mathilde Johanssonin. Neljännellä kierroksella hän hävisi Samantha Stosurille. Wimbledonissa hän voitti toisella kierroksella Petra Cetkovskán, mutta hävisi kolmannella kierroksella Sabine Lisickille kolmessa erässä. Yhdysvaltain avoimissa Stephens hävisi kolmannella kierroksella Ana Ivanovićille.


title: Sloane Stephens

text: Australian avoimissa 2013 Stephens pääsi ensimmäistä kertaa urallaan Grand Slam -turnauksen puolivälieriin, jossa hän voitti turnauksen suosikkeihin lukeutuneen Serena Williamsin luvuin 3–6, 7–5, 6–4. Välierissä hän hävisi turnauksen puolustavalle mestarille, Viktoryja Azarenkalle. Ranskan avoimissa Stephens hävisi neljännellä kierroksella Marija Šarapovalle. Wimbledonissa hän eteni puolivälieriin asti, jossa hävisi Marion Bartolille. Yhdysvaltain avoimissa Stephens hävisi neljännellä kierroksella Serena Williamsille.


title: Sloane Stephens

text: Vuonna 2014 Stephens pääsi sekä Australian avoimissa että Ranskan avoimissa neljännelle kierrokselle. Yhdysvaltain avoimissa hän eteni toiselle kierrokselle ja Wimbledonissa hän jäi ensimmäiselle kierrokselle. Hän kärsi kauden aikana loukkaantumisesta. Kaudella 2015 Stephens voitti yhden WTA-turnauksen Washingtonissa. Ranskan avoimissa hän pääsi neljännelle kierrokselle, Wimbledonissa kolmannelle kierrokselle ja muissa Grand Slameissa hän hävisi avauskierroksen ottelunsa.


title: Sloane Stephens

text: Kauden 2016 aikana Stephens voitti kolme WTA-turnausta. Ranskan avoimissa ja Wimbledonissa hän pääsi kolmannelle kierrokselle ja Australian avoimissa ja olympialaisissa hän hävisi toisella kierroksella. Hän vetäytyi loukkaantumisen takia Yhdysvaltain avoimista.


title: Sloane Stephens

text: Vuonna 2017 Stephens voitti Yhdysvaltain avointen kaksinpeliturnauksen päihittämällä loppuottelussa Madison Keysin. Stephens oli viides nainen, joka voittaa turnauksen sijoittamattomana pelaajana. Hän päätti kauden maailmanlistan sijalla 13.


title: Sloane Stephens

text: Vuonna 2018 Stephens ylsi Ranskan avointen kaksinpelissä loppuotteluun.


title: Clímaco Jacinto Zarauz Carrillo

text: Clímaco Jacinto Zarauz Carrillo (24. helmikuuta 1926 – 21. heinäkuuta 2017) oli ecuadorilainen roomalaiskatolinen piispa. Hänet vihittiin papiksi 25. kesäkuuta 1950 ja nimitettiin Azoguesin hiippakunnan johtoon 2. maaliskuuta 1990. Piispaksi vihkiminen seurasi 20. huhtikuuta. Pääkonsekraattorina toimi Luis Alberto Luna Tobar, jota avustivat Juan Ignacio Larrea Holguín ja Bernardino Carlos Guillermo Honorato Echeverría Ruiz.


title: Clímaco Jacinto Zarauz Carrillo

text: Zarauz Carrillo jäi eläkkeelle 14. helmikuuta 2004.


title: Maxwell Valentine Noronha

text: Maxwell Valentine Noronha (14. helmikuuta 1926 – 28. tammikuuta 2018) oli intialainen roomalaiskatolinen piispa. Hän sai pappisvihkimyksensä 24. elokuuta 1952, ja hänet nimitettiin Calicutin hiippakunnan johtoon 7. kesäkuuta 1980. Piispaksi vihkiminen seurasi 7. syyskuuta. Pääkonsekraattorina toimi Aldo Maria Patroni, jota avustivat Joseph Kelanthara ja Joseph Gabriel Fernandez.


title: Maxwell Valentine Noronha

text: Noronha jäi eläkkeelle 19. huhtikuuta 2002.


title: Elisabet II:n timanttiriemujuhla

text: Elisabet II:n timanttiriemujuhla ("Diamond Jubilee") on tilaisuuksien sarja, jolla juhlistettiin vuonna 2012 Ison-Britannian ja Pohjois-Irlannin yhdistyneen kuningaskunnan kuningattaren Elisabet II:n 60 vuotta kestänyttä hallintokautta. Elisabet II nousi valtaan 6. helmikuuta 1952. Timanttivuotta juhlittiin pitkin kevättä ja kesää. Pääjuhlat olivat 2.–5. kesäkuuta, jolloin britit saivat kaksi vapaata arkipäivää.


title: Elisabet II:n timanttiriemujuhla

text:
Thamesjoella purjehti 3. kesäkuuta sunnuntaina iltapäivällä noin tuhannen veneen laivue, jota 60 vuotta vallassa ollut kuningatar itse johti. Tapahtumaan osallistui koko kuninkaallinen perhe. Ympäri maata järjestettiin kuningattaren kunniaksi myös perinteisiä katujuhlia ja kylätapahtumia.
Tapahtuman yhteydessä järjestettiin myös konsertti, joka televisioitiin suorana useaan maahan. Konserttialueella oli noin 10 000 katsojaa, jotka olivat valikoituneet arvonnan kautta.


title: Kauniaisten jäähalli

text: Kauniaisten jäähalli on Kauniaisissa oleva jäähalli, jota GrIFK Hockey ja Kauniaisten taitoluisteluklubi käyttää kotihallina. Hallin sallittu yleisömäärä on noin 700 henkilöä.Hallin vieressä sijaitsee tekonurmi.


title: Regan

text: Regan on muun muassa seuraavien henkilöiden sukunimi:


title: Britannian Grand Prix 2012

text: Britannian Grand Prix 2012 (virallisesti 2012 Formula 1 Santander British Grand Prix) oli Formula 1 -kauden 2012 yhdeksäs osakilpailu, joka ajettiin 8. heinäkuuta Silverstonen moottoriradalla, Englannissa.


title: Britannian Grand Prix 2012

text: Kilpailun voitti Red Bullin Mark Webber, joka ohitti Fernando Alonson kilpailun viimeisillä kierroksilla. Voitto jäi Webberin uran viimeiseksi.


title: Britannian Grand Prix 2012

text: Red Bullin voittaessa valmistajan palkinnon otti palkintokorokkeella vastaan Peter Prodromou. Kuljettajien haastattelut palkintokorokkeella suoritti entinen Formula 1 -kuljettaja Jackie Stewart. Kyseessä oli ensimmäinen kerta kun kuljettajien haastattelut suoritettiin palkintokorokkeella.


title: Britannian Grand Prix 2012

text:
Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Force Indian Jules Bianchi ajoi Nico Hülkenbergin tilalla ja HRT:n Dani Clos ajoi Narain Karthikeyanin tilalla.
Kymmenenen kärki osakilpailun jälkeen.


title: Saksan Grand Prix 2012

text: Saksan Grand Prix 2012 (virallisesti Formula 1 Grosser Preis Santander von Deutschland 2012) oli Formula 1 -kauden 2012 kymmenes osakilpailu, joka ajettiin 22. heinäkuuta Hockenheimringin moottoriradalla Hockenheimissa, Saksassa.


title: Saksan Grand Prix 2012

text: Williamsin testikuljettajana toiminut Valtteri Bottas pääsi ajamaan perjantain ensimmäisissä vapaissa harjoituksissa Bruno Sennan tilalla. Harjoitusten lopussa Bottas ajoi ulos stadionalueella. Force Indian Jules Bianchi ajoi Paul di Restan tilalla ja HRT:n Dani Clos ajoi Narain Karthikeyanin tilalla.


title: Saksan Grand Prix 2012

text: Perjantain toisissa vapaissa harjoituksissa märällä radalla Michael Schumacher ajoi myös ulos stadionalueella romuttaen autonsa.Paalupaikalta kilpailuun lähti Ferrarin Fernando Alonso, joka ajoi myös voittoon 6,9 sekunnin erolla toiseksi tulleeseen McLarenin Jenson Buttoniin. Red Bullin Sebastian Vettel oli toinen, mutta tuomaristo tuomitsi kisan jälkeen hänelle 20 sekunnin aikarangaistuksen, koska Vettelin katsottiin hyötyneen ohitettuaan Buttonin radan ulkopuolelta pari kierrosta ennen maalia. Rangaistuksen myötä Kimi Räikkönen nousi kolmanneksi ja Kamui Kobayashi neljänneksi, Vettel tippui rangaistuksensa myötä viidenneksi.


title: Saksan Grand Prix 2012

text: Kymmenen kärki Saksan osakilpailun jälkeen.


title: Unkarin Grand Prix 2012

text: Unkarin Grand Prix 2012 (virallisesti Formula 1 Eni Magyar Nagydij 2012) oli Formula 1 -kauden 2012 yhdestoista osakilpailu, joka ajettiin 29. heinäkuuta Hungaroringin moottoriradalla Mogyoródissa, Unkarissa.


title: Unkarin Grand Prix 2012

text: Paalupaikalta lähtenyt McLarenin Lewis Hamilton voitti kilpailun yhden sekunnin erolla toiseksi tulleeseen Lotuksen Kimi Räikköseen, joka ei päässyt ohi ohittamisen haasteellisuuden vuoksi. Kolmanneksi sijoittui Räikkösen tallikaveri Romain Grosjean.


title: Unkarin Grand Prix 2012

text:
Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Force Indian Jules Bianchi ajoi Nico Hülkenbergin tilalla ja HRT:n Dani Clos ajoi Narain Karthikeyanin tilalla.
Kymmenen kärki Unkarin osakilpailun jälkeen.


title: Avitsafoni

text: Avitsafoni on vesiliukoinen diatsepaamin aihiolääke, jota voidaan annostella intramuskulaarisesti.


title: Avitsafoni

text: Veren entsyymit hajottavat avitsafonin diatsepaamiksi, ja sitä käytetään pääasiallisesti vastalääkkeenä organofosfaattimyrkytykseen.


title: Mikko Nissinen

text: Mikko Nissinen (s. 4. maaliskuuta 1962) on suomalainen balettitanssija ja Bostonin baletin taiteellinen johtaja. Nissinen on johtanut Bostonin balettia vuodesta 2001. Hän on työskennellyt lisäksi San Franciscon baletissa ja Hollannin kansallisbaletissa, johtanut Marinin balettikoulua San Rafaelissa Kaliforniassa vuosina 1996–1998 ja Albertan balettikoulua Calgaryssa Kanadassa vuodet 1998–2001.


title: Mikko Nissinen

text: Nissinen on kouluttautunut mm. Aku Ahjolinnan ja Juhani Teräsvuoren ohjauksessa Suomen kansallisoopperan balettikoulussa ja hänen uransa alkoi 15-vuotiaana Suomen Kansallisbaletissa. Hän jatkoi opintojaan Kirovin baletissa vuosina 1979–1980.


title: Wilson Kiprop

text: Wilson Kiprop (s. 14. huhtikuuta 1987) on kenialainen kestävyysjuoksija.


title: Wilson Kiprop

text: Kiprop voitti Afrikan-mestaruuden 10 000 metrin juoksussa Nairobissa 2010 ajalla 27.32,91. Myöhemmin samana vuonna hän voitti puolimaratonin maailmanmestaruuden Nanningissa sekä henkilökohtaisessa kilpailussa ajalla 60.07 että joukkuekilpailussa. Hän voitti 2010 myös Kenian-mestaruuden 10 000 metrin juoksussa. Lontoon olympialaisissa 2012 hän keskeytti 10 000 metrin juoksun. Vuoden 2014 puolimaratonin MM-kilpailuissa Kiprop sijoittui henkilökohtaisessa kilpailussa kuudenneksi ja sai joukkuekilpailussa hopeaa.


title: Boogie Woogie (elokuva)

text: Boogie Woogie on brittiläinen komediaelokuva vuodelta 2009, jonka on ohjannut Duncan Ward. Elokuvan pääosissa näyttelevät Gillian Anderson, Alan Cumming, Heather Graham, Danny Huston ja Christopher Lee.


title: Boogie Woogie (elokuva)

text: "Boogie Woogie" sijoittuu taidemaailmaan nykyaikaisessa Lontoossa. Elokuvan käsikirjoittajana toimi Danny Moynihan, joka oli myös kirjoittanut alkuperäisen samannimisen romaanin, joka julkaistiin vuonna 2000.


title: Boogie Woogie (elokuva)

text: Elokuva sai ensimmäisen ensi-iltansa kotimaassaan Isossa-Britanniassa 26. kesäkuuta 2009 Edinburghin kansainvälisillä elokuvajuhlilla Skotlannissa, jonka jälkeen "Boogie Woogie" pääsi rajoitettuun levitykseen Britanniassa 16. huhtikuuta 2010. Yhdysvalloissa elokuva julkaistiin ensimmäisen kerran American Film Marketilla 6. marraskuuta 2009; rajoitettuun teatterilevitykseen elokuva pääsi 21. huhtikuuta 2010.


title: Tai Orathai

text: Tai Orathai, thaiksi: ต่าย อรทัย (s. 27. maaliskuuta 1980) on luk thung -laulaja Ubon Ratchathanista, Thaimaasta. Hän on yksi tämän hetken suosituimpia luk thung -artisteja. Orathai on tyylilajinsa ensimmäinen, jonka levyjä on myyty miljoona kappaletta.


title: Käärmeenlaukka

text: Käärmeenlaukka ("Allium scorodoprasum") on laukkojen ("Allium") sukuun kuuluva sipulikasvi. Sitä esiintyy melko suuressa osassa Eurooppaa.


title: Käärmeenlaukka

text: Käärmeenlaukalla on munanmuotoinen sipuli, josta kasvaa enintään 90 senttimetriä korkea liereä varsi. Varren tyvellä on litteitä ja tasasoukkia, kuudesta kahdeksaantoista millimetriä leveitä lehtiä (vrt. hietalaukka "Allium vineale"). Käärmeenlaukan pallomainen latvasarja on vähäkukkainen ja kukat tumman violetteja, itusilmuja on runsaasti. Lajin kodat ovat harvoin siemenellisiä.


title: Käärmeenlaukka

text: Kasvi tunnetaan ainakin ranskalaisen kulttuuripiirin kulinaristien parissa paremmin rokambolina, ja sitä käytetään pitkälti valkosipulin tapaan.


title: Tappolistalla

text: Tappolistalla () on brittiläis-yhdysvaltalainen trillerielokuva vuodelta 2010, jonka on ohjannut ja käsikirjoittanut Marcus Warren. Pääosissa ovat Gary Stretch, Vinnie Jones, Christopher Lee, Shannyn Sossamon ja Sadie Frost.


title: Tappolistalla

text: "Tappolistalla" sai ensimmäisen ensi-iltansa Yhdysvalloissa jo 7. marraskuuta vuonna 2008 American Film Market -tapahtumassa, jonka jälkeen "Tappolistalla" sai oikean oman ensi-illan Isossa-Britanniassa 15.-16. huhtikuuta vuonna 2010. Yhdysvalloissa elokuva julkaistiin suoraan videolle 21. joulukuuta vuonna 2010. DVD-julkaisunsa Isossa-Britanniassa elokuva sai 4. lokakuuta 2010.


title: Tappolistalla

text: "Tappolistalla" kertoo kilpailusta ja petoksesta kahden veljeksen välillä. Toinen veljeksistä on pääministeriehdokas ja toinen liikemiehen kätyri. Kun on mahdollisuus kostaa muille, on tultava toimeen totuuden kanssa ja kohdattava maailma, jossa luottamusta ei ole olemassakaan ja uskollisuus harvinaista.


title: Toyota 4Runner

text: Toyota 4Runner-mallin valmistus alkoi vuonna 1984 ja jatkuu edelleen, vuonna 2009 esiteltiin viidennen sukupolven mallisto. Autoa on myyty ympäri maailman eri vaihteisto- ja moottorivaihtoehdoilla. Mallinimenä on joillain markkina-alueilla myös Toyota Hilux Surf.¨


title: Toyota 4Runner

text: Teknisesti ensimmäisen sukupolven 4Runner perustui lavamalli Toyota Hiluxiin. Moottorit ja vaihteisto olivat samat, samoin runko ja akselit. Koripellit olivat ohjaamon, ovien ja keulan osalta yhteiset. Myös kylkipellit ja takaluukku ovat suoraa lainaa Hiluxista. Kori poikkesi ulkonäöltään lavamallista vain lasikuituisen takaosan katteen osalta. Takaistuin oli helposti irrotettavissa.


title: Toyota 4Runner

text: 4Runnerin päämarkkina-alueet olivat vaativien tieolosuhteiden Aasia, Australia ja Etelä-Amerikka. Toinen tärkeä kohderyhmä oli nuoriso ja nuoret aikuiset USA:ssa, jossa tämäntyyppisten ajoneuvojen markkinat olivat kasvussa. Näyttävät teippaukset ja vanteet olivat uusi trendi 80-luvun automarkkinoilla, ja silloin luotiin markkinat myös nuorekkaalle, reipasta ja urheilullista elämäntapaa kuvastaville autoille. Sport Utility Vehicle eli SUV oli syntynyt ja tähän segmenttiin Toyota 4Runner myös tähtäsi.


title: Toyota 4Runner

text: Ensimmäisen sukupolven 4Runnereita tuotiin Euroopassa Sveitsiin, Itävaltaan, Benelux-maihin ja pohjoismaihin, maakohtaisia tuontitilastoja ei ole saatavilla. Samoin Suomen osalta tuontitiedot ovat puutteelliset. Euroopan versiot varustettiin pääsääntöisesti diesel-moottoreilla.


title: Toyota 4Runner

text: Mallivuodelle 1990 4Runnerissa esiteltiin huomattavat muutokset, verrattuna ensimmäisen sukupolven malliin. Lavamallista kehitetyn auton sijaan nyt oli tarjolla oikea SUV. Uudelleensuunniteltu, yhtenäinen 4-ovinen teräskori, takapenkin ympäristön uudelleen suunnittelu ja tavaratilan verhoilu nostivat 4Runnerin käyttömukavuutta huomattavasti. Sukulaisuus Hiluxin kanssa oli vielä nähtävissä, mutta ei niin korostetusti kuin aiemmin. Tämä irtiotto on selvimmin nähtävissä verrattaessa saman aikakauden Hiluxia ja 4Runneria keskenään: siinä missä 1984 4Runner näyttää lavakatteella varustetulta Toyota Hiluxilta, niin 1990 4Runner vain jakaa hienovaraisia suunnittelun yksityiskohtia lavamallin kanssa.


title: Toyota 4Runner

text: Lähes kaikki toisen sukupolven 4Runnerit olivat korimalliltaan neliovisia, mutta välillä 1989–1993 valmistettiin myös kaksiovista versiota. Nämä mallit olivat korirakenteeltaan samanlaisia isomman neliovisen version kanssa, ts. teräskorissa oli yhtenäinen katto, toisin kuten edellisessä mallissa, jossa katto oli lasikuitua.


title: Toyota 4Runner

text: Tekniikkapuolella ei muutoksia ollut tapahtunut. Moottorit ja vaihteistot olivat yhteiset Hiluxin kanssa. Samoja moottoreita käytettiin sekä takavetoisten että nelivetoisten versioiden voimanlähteenä. Uudessa 4Runnerissa oli jäykän etuakselin sijaan erillisjousitettu eturipustus. Tämä rakenne oli esitelty nimellä Hi-Trac jo edellisen mallin aikana, mallivuonna 1986. Vanha, hammaspyöräkäyttöinen jakovaihteisto vaihtui ketjukäyttöiseen. Tällä rakenteella saatiin aikaan kevyempi, hiljaisempi ja vähemmän tilaa vievä jakovaihteisto.


title: Toyota 4Runner

text: Rekisteröintitilastojen mukaan Suomeen on toisen sukupolven Toyota 4Runneria tuotu 2,4 TD moottorilla 204 kpl ja 3,0 V6 moottorilla 339 kpl.


title: Varvara Lepchenko

text: Varvara Lepchenko (s. 21. toukokuuta 1986 Taškent, Uzbekistan) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 19 lokakuussa 2012.


title: Varvara Lepchenko

text: Lepchenko edusti Uzbekistania syyskuuhun 2007 saakka, josta lähtien hän on edustanut Yhdysvaltoja. Hän on asunut Yhdysvalloissa vuodesta 2001 lähtien, ja hän sai maan kansalaisuuden syyskuussa 2011.


title: Varvara Lepchenko

text: Lepchenkon paras saavutus Grand Slam -turnauksessa on neljännelle kierrokselle pääseminen Ranskan avoimissa 2012, jossa hän voitti toisella kierroksella Jelena Jankovićin ja kolmannella kierroksella Francesca Schiavonen. Neljännellä kierroksella hän hävisi Petra Kvitoválle. Myös Yhdysvaltain avoimissa 2015 hän pääsi neljännelle kierrokselle.


title: Lundgren

text: Lundgren on muun muassa seuraavien henkilöiden sukunimi:


title: Lauralle (kappale)

text: Lauralle on Kauko Röyhkä & Nartun vuonna 1984 julkaistun samannimisen studioalbumin ainoa singlenä julkaistu kappale. Laulu on Röyhkän tuotannon suosituimpia radiosoiton perusteella.


title: Lauralle (kappale)

text: Kappaleen on säveltänyt ja sanoittanut Röyhkä, vaikka hän itse myöntääkin intron ja soinnutuksen olevan Mats Huldénin käsialaa. Laulun teksti mukailee Dave Lindholmin Sä avasit oven -sanoitusta ja laulutyyliin Röyhkä haki inspiraatiota Bob Dylanin kappaleesta Lay Lady Lay.


title: David Goffin

text: David Goffin (s. 7. joulukuuta 1990 Rocourt) on belgialainen tennispelaaja. Parhaimmillaan hän on ollut ATP-listan sijalla 7 marraskuussa 2017.


title: David Goffin

text: Lucky loserina Grand Slam -debyyttinsä Ranskan avoimissa 2012 tehnyt Goffin eteni neljännelle kierrokselle voitettuaan viidessä erässä Radek Štěpánekin ja Arnaud Clémentin. Kolmannella kierroksella hän voitti Łukasz Kubotin, mutta hävisi neljännellä kierroksella Roger Federerille.


title: David Goffin

text: Goffin on voittanut neljä ATP-turnausta ja pelannut niiden lisäksi seitsemässä ATP-turnauksessa loppuottelussa.


title: Trans

text: Trans on Neil Youngin kahdestoista studioalbumi. Levyn kaikki kappaleet ovat hänen kirjoittamiaan.


title: Vihertalitiainen

text: Vihertalitiainen ("Parus monticolus") on tiaisten sukuun kuuluva lintulaji.


title: Vihertalitiainen

text: Vihertalitiainen elää boreaalisissa metsissä, lauhkeissa metsissä, subtrooppisissa metsissä ja troopiikissa.


title: Vihertalitiainen

text: Sitä on tavattu Bangladeshissa, Bhutanissa, Kiinassa, Intiassa, Laosissa, Myanmarissa, Nepalissa, Pakistanissa, Taiwanissa ja Vietnamissa. Vihertalitiaisen esiintymisalue on yhteensä alle 20 000 neliökilometriä. Laji on luokiteltu elinvoimaiseksi.


title: European Union Police Mission

text: European Union Police Mission (EUPOL) sisältää useita Euroopan unionin poliisivoimien tehtäviä:


title: American Stars ’n Bars

text: American Stars ’n Bars on Neil Youngin yhdeksäs studioalbumi. Levy sisältää Youngin yhden tunnetuimmista kappaleista ”Like a Hurricane”. Levyä ei julkaistu CD:nä ennen vuotta 2003.


title: Škoda Citigo

text: Škoda Citigo on Škodan vuodesta 2011 lähtien valmistama A-segmentin henkilöautomalli. Se jakaa saman tekniikan sisarmalliensa Volkswagen Upin ja SEAT Miin kanssa. Sisarmalleissa on eroa muutamia millimetrejä pituudessa ja korkeudessa. Citigo esiteltiin syksyllä 2011. Viisiovinen malli esiteltiin maaliskuussa 2012 Geneven autonäyttelyssä.


title: Škoda Citigo

text: Mallin perusvarusteluun kuuluu neljä turvatyynyä, ohjaustehostin, ESP ja ABS. Varusteluversioita on tarjolla Active, Ambition ja Elegance. Tavaratilan koko on 251 litraa. Citigossa on kolmisylinterinen 1,0 litran bensiinimoottori.


title: Freedom (Neil Youngin albumi)

text: Freedom on Neil Youngin yhdeksästoista studioalbumi.


title: Year of the Horse

text: Year of the Horse on Neil Young & Crazy Horsen livealbumi vuodelta 1997. Ohjaaja Jim Jarmusch seurasi yhtyettä heidän vuoden 1996 kiertueella, ja teki samannimisen dokumenttielokuvan yhtyeen kiertueesta.


title: Chino-housut

text: Chino-housut, lyhyemmin chinot tai chinokset, ovat puuvillatvillistä valmistetut housut. Chinoja käyttävät niin miehet kuin naisetkin.


title: Chino-housut

text: Nimitys "chino" tulee espanjankielisestä Kiinaa merkitsevästä sanasta, sillä housujen kangasmateriaali tuotiin alun perin Kiinasta. Chinot luotiin alkujaan armeijan käyttöön 1800-luvulla. Niistä tuli suosittuja Yhdysvalloissa 1900-luvulla, ja ne saavuttivat suosionsa huipun 1950-luvulla niitä rennompien farkkujen siistimpänä vaihtoehtona.


title: Chino-housut

text: Chinokangas on kevyttä ja kestävää. Chinoja saa nykyisin paitsi alkuperäisen khakin värisinä, myös lähes kaikissa väreissä.


title: Greendale

text: Greendale on Neil Youngin 27. studioalbumi ja elokuva yhdessä Crazy Horse -yhtyeen kanssa. Greendale on 10 kappaletta käsittävä rockooppera. Se julkaistiin vuonna 2003. Greendale julkaistiin myös sarjakuvaromaanina vuonna 2010.


title: Greendale

text: Kaikki kappaleet kirjoittanut Neil Young.


title: Toinen maailmansota (kirja)

text: Toinen maailmansota () on Antony Beevorin kirja toisesta maailmansodasta. Vuonna 2012 julkaistussa teoksessa Beevor on halunnut painottaa sitä seikkaa, että toinen maailmansota ei ollut ainoastaan massiivinen valtioiden välinen ja kahden liittouman, liittoutuneiden ja akselivaltojen, välinen sota. Edellä mainitun suuren kuvan ohella Beevor korostaa yksittäisten konfliktien, kuten Kiinan–Japanin sodan tai Suomen talvisodan omaleimaisuutta. Varsinkin Saksan ja Japanin miehittämissä maissa käytyjä monia taisteluja hän luonnehtii pikemminkin kansainvälistyneiksi sisällissodiksi (international civil war).


title: Mark Midler

text: Mark Petrovitš Midler (, 24. syyskuuta 1931 Moskova, Venäjän SFNT – 31. toukokuuta 2012) oli Neuvostoliittoa edustanut miekkailija, olympiavoittaja ja maailmanmestari.


title: Mark Midler

text: Midler voitti olympiakultaa floretin joukkuekilpailussa Roomassa 1960 ja Tokiossa 1964. Hän toimi kummankin joukkueen kapteenina. Midler kilpaili yhteensä neljissä kesäolympialaisissa: Helsingissä 1952 hän ei saavuttanut kärkisijoja, ja kahden olympiavoittonsa lisäksi hän oli floretin yksilökilpailussa Melbournessa 1956 seitsemäs, Roomassa 1960 viides ja Tokiossa 1964 yhdeksäs.


title: Mark Midler

text: MM-kilpailuista Midler voitti floretin joukkuekilpailusta kuusi maailmanmestaruutta ja kaksi MM-hopeaa. Floretin yksilökilpailusta hän saavutti MM-kilpailuista hopean ja kaksi pronssia.


title: Mark Midler

text: Vuosien 1980–2000 välillä Midler toimi neljästi Neuvostoliiton tai Venäjän miekkailujoukkueen johtotehtävissä kesäolympialaisissa. Midler kuoli 31. toukokuuta 2012 vakavan sairastelun jälkeen.


title: Prairie Wind

text: Prairie Wind on Neil Youngin 28. studioalbumi vuodelta 2005.


title: Prairie Wind


title: Morse

text: Morse voi tarkoittaa seuraavaa:


title: Hawks & Doves

text: Hawks and Doves on Neil Youngin kymmenes studioalbumi.


title: Hererot

text: Hererot ovat Namibiassa ja Botswanassa asuva bantukansa, jotka puhuvat hereron kieltä. Monista muista bantukansoista poiketen hererot ovat olleet perinteisesti karjankasvattajia, eivätkä yksinomaan maanviljelijöitä. Hererojen lukumääräksi on arvioitu noin 237 000, joista 206 000 asui Namibiassa ja 31 000 Botswanassa.


title: Hererot

text: Hererot tulivat nykyisen Namibian alueelle todennäköisesti samaan aikaan kuin ovambot, eli 1400- ja 1500-luvuilla nykyisen Sambian alueelta. 1600-luvulle mennessä he olivat saavuttaneet Kaokoveldin tasangon tuoden sinne mukanaan karjansa. Seuraavan vuosisadan aikana he levittäytyivät edelleen Keski−Namibian paremmille laidunmaille. Hererot hylkäsivät ovamboista piketen maanviljelyn lähes kokonaan keskittyen pääasiassa karjanhoitoon.


title: Hererot

text: 1800−luvulla hererojen alueelle alkoi saapua eurooppalaisia kauppiaita ja lähetyssaarnaajia. Saksan keisarikunta liitti nykyisen Namibian itseensä vuonna 1884 siirtomaana. Saksalaiset siirtolaiset kaappasivat hererojen maita itselleen ja takavarikoivat näillä mailla liikkunutta karjaa. Vuonna 1904 saksalaisvaltaa vastaan syttyi suuri kapina, jonka johtohahmo oli Samuel Maherero. Mahereron johdolla hererot hyökkäsivät saksalaisia uudisasukkaita vastaan säästäen kuitenkin tarkoituksella englantilaiset ja afrikaanerit. Kapina kuitenkin kukistettiin lopulta saksalaisten ylivoimaisen aseistuksen avulla. Päihitetyt hererot pakenivat Mahereron johdolla Kalaharin autiomaahan ja saksalaisten komentaja määräsi hererot tuhottavaksi. Saksalaiset ehtivät tappaa hereroja ampumalla, myrkyttämällä ja näännyttämällä kuuden kuukauden ajan, kunnes Saksasta saapui käsky lopettaa kansanmurha. Ennen kansanmurhan alkua Namibiassa oli arviolta 75 000−90 000 hereroa, kun sen jälkeen heitä oli jäljellä enää 29 000. Suuri osa jäljelle jääneistä hajaantui muuttaen muualle ja tässä yhteydessä moni siirtyi nykyiseen Botswanaan, joka oli tuolloin Britannian siirtomaa.


title: Hererot

text: Ensimmäisen maailmansodan seurauksena Etelä-Afrikka miehitti Namibian. Herrojen sallittiin jälleen palata saksalaisten kieltämään karjanhoitoon, mutta heiltä anastettuja maita ei palautettu. Etelä-Afrikan vallan myötä alueelle tuli myös apartheidhallinto, joka rajoitti muun muassa hererojen ja muiden mustien asuinoikeutta ja työllistymismahdollisuuksia. Hererojen suhteellisen pienestä lukumäärästä huolimatta heillä oli suuri osa Namibian itsenäisyyssodassa. Useat itsenäisyysliike SWAPOn johtohahmoista olivat hereroja ja nykyisin se on yksi Namibian pääpuolueista. Maa itsenäistyi vuonna 1990. Saksa on pyytänyt Namibian itsenäisyyden jälkeen anteeksi Hererojen kansanmurhaa, mutta se on kieltäytynyt mahdollisista korvauksista.


title: Hererot

text: Hererojen kansanmurha vaikutti voimakkaasti heidän perinteiseen karjanhoitoelinkeinoonsa. Namibiaan jääneet asetettiin sen jälkeen reservaatteihin, joissa he työskentelivät käytännössä orjina. Botswanaan siirtyneet olivat menettäneet karjansa ja toimivat paikallisten karjankasvattajien apuna. Karjanhoito alkoi kuitenkin elpyä 1920-luvulta eteenpäin. Vuoteen 1990 saakka hererot Namibiassa asuivat reservaateissa työskennellen karjanhoitajina pääasiassa valkoisille suurtilallisille ja lisäksi osa työskenteli kaupungeissa erilaisissa tehtävissä. Hererojen karjanhoidossa karjan paimennus on ollut perinteisesti miesten tehtävä kun taas naiset hoitivat sen lypsyn. Karjaa ei myöskään perinteisesti tapettu ennen kuin eläin kuoli luonnollisesti tai esimerkiksi onnettomuudessa. Suuri karjan päälukumäärä oli korkean aseman merkki ja joillakin saattoi olla tuhansia eläimiä.


title: Hererot

text: Suurin osa Namibian hereroista on kristittyjä, kun taas Botswanassa kristinuskoa ei ole omaksuttu suuressa mittakaavassa. Perinteinen usko on silti lähes kadonnut ja Botswanan hereroiden keskuudessa uskonto ylipäätään ei ole merkittävässä asemassa. Perinteiseen uskoon liittyi uskomus esimerkiksi siitä, että hererot olivat perineet karjansa myyttisiltä esi−isiltään. Perinteinen usko on parhaiten säilynyt hererojen alaryhmä ovahimbojen keskuudessa.


title: Dorothea Hochleitner

text: Dorothea ”Thea” Hochleitner (o.s. Seer, 10. heinäkuuta 1925 Bad Gastein – 11. toukokuuta 2012 Gufstein) oli itävaltalainen alppihiihtäjä ja olympiamitalisti.


title: Dorothea Hochleitner

text: Hochleitner voitti olympiapronssia suurpujottelussa Cortina d’Ampezzossa 1956. Samalla hänet palkittiin MM-pronssilla. Lisäksi Hochleitner sijoittui Cortina d’Ampezzossa syöksylaskussa seitsemänneksi ja pujottelussa 12:nneksi.


title: Dorothea Hochleitner

text: Hochleitner kuoli pitkällisen sairastamisen jälkeen 86-vuotiaana 11. toukokuuta 2012.


title: Re-ac-tor

text: Re-ac-tor on Neil Youngin yhdestoista studiolevy ja kolmas levy minkä Young teki Crazy Horsen kanssa.


title: Re-ac-tor

text: Kaikki kappaleet kirjoittanut Neil Young.


title: Gerhard Hetz

text: Gerhard Hetz (13. heinäkuuta 1942 Hof an der Saale, Saksan valtakunta – 19. toukokuuta 2012 Barra de Navidad, Meksiko) oli saksalainen uimari ja olympiamitalisti.


title: Gerhard Hetz

text: Hetz teki uimarinurallaan kaksi maailman- ja 11 Euroopan ennätystä. Hän saavutti Saksojen yhteisessä olympiajoukkueessa Tokiossa 1964 hopeaa 4 × 200 metrin vapaauintiviestistä ja pronssia 400 metrin sekauinnista.


title: Gerhard Hetz

text: Hetz asui myöhemmin Barra de Navidadissa, Meksikossa meksikolaisen vaimonsa kanssa. Pariskunta omisti paikkakunnalla hotellin. Hetz kuoli Barra de Navidadissa 69-vuotiaana 19. toukokuuta 2012.


title: She Loves You (hevonen)

text: She Loves You on suomalainen lämminverinen ravihevonen. Tamman on kasvattanut Ypäjällä toimiva "Classic Equine Oy" ja sen omistaa espoolainen "Talli Macapelli", jonka taustalla vaikuttaa Nokian entinen toimitusjohtaja Olli-Pekka Kallasvuo. Hevosen valmentajana toimi sen uran alkuvuosina Kokemäen raviradalla valmennustallia pitävä Janne Ranta-Krenkku.


title: She Loves You (hevonen)

text: She Loves You aloitti kilpailu-uransa voitokkaasti toukokuussa 2010 Turun Metsämäessä. Kolmivuotiskautensa aikana hevonen starttasi yhteensä 11 kertaa voittaen neljästi. Suurimmat voitot tulivat Lahden "Tammahambosta" sekä Teivossa juostusta Tammakriteriumista. Kauden pääkilpailun Kriteriumin karsinnassa tamma jäi neljänneksi, eikä selviytynyt finaaliin.


title: She Loves You (hevonen)

text: Nelivuotiskaudellaan hevonen kilpaili yhteensä 12 kertaa. Voittoon niistä päättyi kahdeksan. Rahallisesti suurin oli "Villimiehen tammakilvan" voitto Lappeenrannassa, josta ansioita kertyi 33 000 euroa. Lokakuussa She Loves You voitti ensimmäisen suurkilpailunsa tamma- ja ikäluokkalähtöjen ulkopuolella, kun se oli paras Porin "St. Legerissä". Kriteriumin tavoin myös nelivuotiskauden suurin kilpailu päättyi pettymykseen, kun tamma karsiutui Derbyn loppukilpailuista. Vuonna 2011 hevonen kilpaili ensimmäistä kertaa myös ulkomailla. Vierailut Osloon ja Tukholmaan eivät kuitenkaan tuottaneet menestystä.


title: She Loves You (hevonen)

text: Vuonna 2012 tamma voitti kotimaassaan muun muassa Vermossa juostun "Arvid Åvallin tammaderbyn". Toukokuinen vierailu Osloon Bjerken raviradalle ei onnistunut, mutta kahta viikkoa myöhemmin She Loves You teki uransa toistaiseksi parhaan esityksen. Se voitti Solvallan Elitloppet-viikonloppuna suuryllättäjänä viisivuotiaille tammoille tarkoitetun "Lady Snärts lopp"-kilpailun. She Loves You juoksi kilpailussa uuden Suomessa syntyneiden lämminveristen Suomen ennätyksen 10,4a.


title: She Loves You (hevonen)

text: Elokuussa hevosen taustavoimat ilmoittivat sen siirtyvän kilpailemaan Ranskaan Fabrice Souloyn valmennukseen. Ennen Ranskaan siirtymistä She Loves You voitti Lämminveristen Suomen Mestaruuden syyskuun alussa Vermossa.


title: She Loves You (hevonen)

text: Viisivuotiskausi on toistaiseksi tamman uran rahakkain sen juostua vuoden aikana 164 410 euroa.


title: She Loves You (hevonen)

text: Keväällä neljän epäonnistuneen kilpailun jälkeen omistajat päättivät siirtää She Loves Youn Ruotsiin ja Jörgen Westholmin valmennukseen. Westholmilta käsin tamma on kilpaillut sekä Ruotsissa että Suomessa.


title: She Loves You (täsmennyssivu)

text: She Loves You voi viitata seuraaviin asioihin:


title: STD

text: Std voi tarkoittaa seuraavia asioita:


title: FC Wacker Innsbruck

text: FC Wacker Innsbruck oli vuonna 1915 perustettu itävaltalainen jalkapalloseura Innsbruckista Tirolista.


title: FC Wacker Innsbruck

text: FC Wacker Innsbruck perustettiin vuonna 1915. Vuonna 1964 seura pelasi ensimmäisen kerran Itävallan pääsarjassa ja voitti ensimmäisen mestaruutensa vuonna 1971. 20. heinäkuuta 1971 FC Wacker Innsbruck ja SV Wattens yhdistyivät ja ottivat nimen "SpG Swarovski Wattens-Innsbruck (SSW Innsbruck)". SSW Innsbruck voitti Itävallan mestaruuden viidesti (1971, 1972, 1973, 1975, 1977) ja selviytyi puolivälieriin kauden 1977–1978 Euroopan cupissa.


title: FC Wacker Innsbruck

text: Vuonna 1981 SSW Innsbruck tippui ensimmäisen kerran toiselle sarjatasolle ja vuonna 1986 seura otti jälleen nimen FC Wacker Innsbruck. FC Swarovski Tirol otti kuitenkin samana vuonna haltuunsa seuran lisenssin, joten FC Wacker Innsbruck joutui pelaamaan kahdeksannella sarjatasolla, josta se kuitenkin nousi vuonna 1992 jo neljännelle sarjatasolle. Samana vuonna FC Swarovski Tirol pelasi viimeisen kautensa, ja FC Wacker Innsbruck sai siltä takaisin lisenssinsä ja pääsi UEFA-cupiin kaudeksi 1992–1993. Seura pelasi kuitenkin Itävallan pääsarjassa enää yhden kauden, kun vuonna 1993 perustettiin FC Tirol Innsbruck, jolle FC Wacker Innsbruck menetti jälleen lisenssinsä. Vuonna 1999 FC Wacker Innsbruck pelasi seitsemännellä sarjatasolla viimeisen kautensa.


title: Neljä ratsastajaa (vuoden 1921 elokuva)

text: Neljä ratsastajaa () on Rex Ingramin ohjaama yhdysvaltalainen elokuva vuodelta 1921. Elokuvan käsikirjoitti June Mathis, ja se perustuu Vicente Blasco Ibáñezin romaaniin "Los cuatros jinetes del Apocalipsis". "Neljän ratsastajan" päärooleja esittivät Rudolph Valentino, ohjaaja Ingramin vaimo Alice Terry, Pomeroy Cannon ja Alan Hale.


title: Neljä ratsastajaa (vuoden 1921 elokuva)

text: "Neljä ratsastajaa" sijoittui kuudenneksi "Varietyn" vuonna 1932 laatimalla listalla kaupallisesti menestyneimmistä mykkäelokuvista. Se on myös valittu yhdysvaltalaiseen National Film Registry -arkistoon, johon otetaan mukaan ”kulttuurillisesti, historiallisesti tai esteettisesti merkittäviä elokuvia”. Ensimmäisen ilmestymiskerran jälkeen "Neljä ratsastajaa" julkaistiin uudelleen Valentinon kuoleman jälkeen 1926, jolloin sitä lyhennettiin, ja lyhennettyä versiota esitettiin kymmenien vuosien ajan. Heinäkuussa 2010 Yhdysvaltain elokuva-akatemia järjesti kuitenkin näytöksen, jossa "Neljä ratsastajaa" esitettiin alkuperäisen pituisena restauroituna versiona.


title: Neljä ratsastajaa (vuoden 1921 elokuva)

text: Varakkaassa argentiinalaisessa perheessä varttuneen Julion (Rudolph Valentino) sukulaiset muuttavat Ranskaan ja Saksaan ennen ensimmäistä maailmansotaa. Julio itse siirtyy Ranskaan. Siellä hänellä on suhde asianajajan vaimon (Alice Terry) kanssa. Sodan syttyessä tämä nainen liittyy Punaiseen Ristiin, ja hänen aviomiehensä lähtee armeijaan. Aluksi Julio ei halua ottaa osaa selkkaukseen mutta ryhtyy sotilaaksi jouduttuaan kohtaamaan Ilmestyskirjan neljän ratsastajan edustamien ikävyyksien vaikutuksia. Lopulta Julio menettää henkensä tuossa vaiheessa Saksan armeijan joukoissa palvelevan serkkunsa käsissä.


title: Neljä ratsastajaa

text: Neljä ratsastajaa voi tarkoittaa seuraavia asioita:


title: Jukka Koivisto

text: Jukka Tapani Koivisto (31. joulukuuta 1953 Pori – 20. elokuuta 2009 Rauma) oli suomalainen muusikko ja lauluntekijä. Hän tuli tunnetuksi 1980-luvulla suositun Hariolax-yhtyeen laulusolistina. Koivisto oli myös tuottelias säveltäja ja sanoittaja, joka teki kappaleita useille suomalaisille huippuartisteille.


title: Jukka Koivisto

text: Koivisto vietti lapsuutensa ja nuoruutensa Porin Ruosniemessä. Lukion jälkeen hän muutti Raumalle ja aloitti luokanopettajan opinnot vuonna 1974. Valmistuttuaan vuonna 1977 hän sai viran Raumalta Uotilan koulusta. Koivisto toimi koulussa opettajana aina vuoteen 2005 saakka, jolloin hän jäi virkavapaalle.


title: Jukka Koivisto

text: Kosketinsoittimia ja haitaria soittanut Koivisto aloitti uransa keikkamuusikkona jo 1960-luvun lopulla. Raumalla hän liittyi vuonna 1975 laulusolistiksi Hariolaxiin, jossa oli jäsenenä yhtyeen hajoamiseen vuoteen 1990 saakka. Sen jälkeen Koivisto jatkoi esiintymisiä harvakseltaan oman "Jukka Koivisto Band"-yhtyeensä kanssa.


title: Jukka Koivisto

text: Omien laulujen tekemisen Koivisto aloitti vuonna 1979. Hän sävelsi kolme kappaletta raumalaisen Rauno Tuunan "Kanalim barttalt"-albumille. Koivisto teki nopeasti läpimurtonsa suomalaisten lauluntekijöiden huipulle. Jo seuraavana vuonna hän sävelsi ja sanoitti Marionille kappaleen "Riviera", joka edusti Suomea Intervision laulukilpailussa. Seuraavaksi Koivisto aloitti yhteistyön turkulaisen tuottajan Rauno Lepistön kanssa. Lepistön yhtiö Ensio Music julkaisi 80-luvun aikana kolme Hariolaxin albumia. Levyistä suosituimmaksi nousi vuonna 1984 julkaistu "Jättipotti", joka myi yli 15 000 kappaletta. Hariolaxin levyjen kaikki kappaleet olivat muutamaa coveria lukuun ottamatta Koiviston säveltämiä ja sanoittamia. Hariolaxin lisäksi hän levytti Ensio Musicille suomalaisia cover-kappaleita salanimellä "Juhana". 1980-luvulla Hariolax osallistui myös kahdesti Syksyn sävel-kilpailuun, sijoittuen neljänneksi vuonna 1984.


title: Jukka Koivisto

text: Vuonna 1982 Koivisto aloitti työskentelyn Chrisse Johanssonin kanssa. Hän sävelsi yhteensä noin 100 Johanssonin tekstiä. Vuodesta 1987 lähtien Koivisto teki suurimman osan Rainer Frimanin albumien lauluista. Frimanin levyjä myytiin yhteensä yli 700 000 kappaletta. Vuosina 1990 ja 1992 Koivisto sävelsi, sanoitti ja sovitti Frimanin Syksyn Sävelen voittaneet kappaleet "Se on salaisuus" sekä "Virta vie, virta tuo". 1990-luvulla hän sävelsi lisäksi yli 150 Jorma Toiviaisen sanoitusta.


title: Jukka Koivisto

text: Rauno Lepistön kuoltua vuonna 1993 Koivisto siirtyi työskentelemään Bluebird-levy-yhtiön kanssa. Hänen laulujaan levyttivät yhtiön artisteista muun muassa Reijo Taipale, Jamppa Tuominen ja Lea Laven. Kaiken kaikkiaan Teoston rekisteristä löytyy Jukka Koiviston tekemiä kappaleita yli 650. Niistä vajaat 400 on sekä hänen säveltämiään että sanoittamiaan. Vuonna 1991 Koivistolle myönnettiin Kullervo Linna -palkinto.


title: Jukka Koivisto

text: Jukka Koivisto kuoli pitkäaikaiseen sairauteen Raumalla elokuussa 2009.


title: Haamulintuhaukka

text: Haamulintuhaukka ("Accipiter princeps") on haukkojen heimoon kuuluva lintu. Se on kotoperäinen Papua-Uudessa-Guineassa Uuden-Britannian saarella. Lajista tiedetään äärimmäisen vähän.


title: Haamulintuhaukka

text: Haamulintuhaukan siipien kärkiväli on noin 80cm, joten se on sukulaistaan kanahaukkaa hieman pienempi. Kaikkien lintuhaukkojen naaraat ovat suurempia kuin saman lajin koiraat, eikä haamulintuhaukan uskota poikkeavan tästä säännöstä. Väritykseltään haamulintuhaukat ovat selkäpuolelta liuskeenharmaita ja alta valkoisia. Nuoruuspukuisia haamulintuhaukkoja ei tiettävästi ole havaittu.


title: Haamulintuhaukka

text: Haamulintuhaukasta on kaiken kaikkiaan noin kymmenen havaintoa. Useimmat näistä on 750-1400 metrin korkeudella sijaitsevista metsistä, mutta laji on kerran havaittu vain 200 metrin korkeudella. Sen elinpiiriä ovat subtrooppiset ja trooppiset alavat ja vuoristometsät. Satelliittikuvista on arvioitu, että metsät haamulintuhaukan levinnäisyysalueella ovat vähentyneet noin 10% kolmen lintusukupolven aikana. Tällä perustella laji on arvioitu vaarantuneeksi. Koska ei tiedetä millä korkeuksilla sitä on eniten, kenttätutkimukset saattavat johtaa luokituksen uudelleenarviointiin.


title: Jukka Koivisto (täsmennyssivu)

text: Jukka Koivisto voi viitata seuraaviin henkilöihin:


title: Atlantiksen perilliset

text: Atlantiksen perilliset on Mikko Suomen esikoisromaani. Kirja on ilmestynyt vuonna 2012 ja kustantaja on Kustannus HD.


title: Atlantiksen perilliset

text: Keskeisimpänä teemana Atlantiksen perillisten tarinaa kuljettaa tiivistunnelmainen aarteenmetsästys, jonka reitin vaiheet kulkevat pääkaupungistamme alkaen, halki Suomen. Kirjan päähenkilöt löytävät vahingossa salatun reitin, joka alkaa Helsingin olympiastadionin parkkipaikan alla olevasta bunkkerista.


title: Atlantiksen perilliset

text: Reitti on kätketty koodeilla ja vihjeilä tunnettuihin patsaisiin, muistomerkkeihin, taideteoksiin ja rakennuksiin. Vihjeiden ja koodien ratkaisut ohjaavat reitin seuraavalle pisteelle. Koodit sisältävät niin historiaa, taiteita, matemaattisia tehtäviä kuin seitsemää eri kieltä.


title: Atlantiksen perilliset

text: Atlantiksen perillisten henkilöhahmot ovat värikkäitä ja vaihtelevia. Joukkoon mahtuu akateemisia älykköjä, perinteisiä rakennustyömiehiä, kuin koomisia gangstereitakin. Kirjan lukija pääsee osallistumaan haastavien tehtävien ratkaisuun, tutustumaan vaihtoehtoisiin historian tulkintoihin, nauttimaan vauhdin ja vaarallisten tilanteiden huumasta sekä ripaukseen romantiikkaa, jota tarinaan on myös mahtunut.


title: Shirakawa (Gifun kylä)

text: Shirakawa on kylä Japanissa. Siellä on 1 734 asukasta, ja se kuuluu yhdessä Gokayaman kanssa Unescon maailmanperintöluetteloon. Kylän pinta-ala on 356,55 neliökilometriä, ja siitä noin 96 prosenttia on vuoristoa tai metsää. Vain 0,4 prosenttia kylän alasta on viljeltyä.


title: Ruokohämähäkki

text: Ruokohämähäkki ("Larinioides cornutus") on verkkoja kutova suhteellisen kookas hämähäkkilaji, jota tavataan holarktisella alueella. Naaraat kasvavat 6 - 14 mm:n (ruumiin pituus ilman jalkoja) kokoisiksi, kun taas koiraat jäävät hieman pienemmiksi, n. 5 - 9 mm:n mittaisiksi. Jalat mukaan lukien pituudeksi voi tulla jopa 35 mm.


title: Ruokohämähäkki

text: Ruokohämähäkkejä tapaa normaalisti kosteilla, rehevillä alueilla, etenkin veden läheisyydessä. Hämähäkki kutoo verkkonsa ruovikkoon, ja rakentaa sen uudelleen joka ilta. Päivisin ruokohämähäkki on piiloutuneena alapuolelta avautuvassa seititetyssä pesässään, joka on naamioitu ulkopuolelta kasvi- tai eläinperäisellä materiaalilla.


title: Ruokohämähäkki

text: Paritteluaikoina - keväällä ja syksyllä - koiras elää yhdessä naaraan kanssa, mutta muuten hämähäkit ovat yksineläjiä. Naaras tuottaa kolmesta viiteen munasäkkiä kesällä.


Luonnontieteiden ja metsätieteiden tiedekunta on Itä-Suomen yliopiston tiedekunta, joka tarjoaa luonnontieteen ja metsätieteen alan opetusta. Tiedekunta sijaitsee kahdella kampuksella. Toinen näistä on Joensuussa ja toinen Kuopiossa. Tiedekunnassa on kuusi laitosta (fysiikka ja matematiikka, biologia, kemia, sovellettu fysiikka, ympäristötiede ja tietojenkäsittelytiede) ja yksi osasto (metsätiede). Tiedekuntaan kuuluu lisäksi Mekrijärven tutkimusasema sekä SIB Labs -infrastruktuuriyksikkö.


title: Luonnontieteiden ja metsätieteiden tiedekunta

text: Tiedekunnassa voi suorittaa alempana korkeakoulututkintona joko luonnontieteiden kandidaatin tai maatalous- ja metsätieteiden kandidaatin tutkinnon ja ylempänä korkeakoulututkintona joko filosofian maisterin tai maatalous- ja metsätieteiden maisterin tutkinnon.


text: Tiedekunnassa opetetaan yhteensä 11:tä eri pääainetta, joista pelkästään Joensuussa opetettavia on seitsemän ja pelkästään Kuopiossa opetettavia on kolme. Molemmilla kampuksilla opetettavia aineita on yksi.


text: Pääaineista Kuopiossa opetettavia ovat


text: Pääaineista Joensuussa opetettavia ovat


text: Molemmilla kampuksilla opetettava pääaine on tietojenkäsittelytiede.


text: Lisäksi tiedekunta on mukana 11:ssä eri kansainvälisessä maisteriohjelmassa.


text: Tiedekunnassa on mahdollista suorittaa jatkotutkintona lisensiaatin tai tohtorin tutkinto kaikista tiedekunnassa opetettavista pääaineista. Aineesta riippuen tiedekunnasta valmistuu joko filosofian lisensiaatiksi tai tohtoriksi tai maatalous- ja metsätieteiden lisensiaatiksi tai tohtoriksi. Lisäksi Kuopion kampuksella on mahdollisuus suorittaa ammatillisena jatkokoulutuksena sairaalafyysikon erikoistumiskoulutus. Lisäksi tiedekunta on mukana yhteensä 18:ssa eri tutkijakoulussa, joista kuusi on Itä-Suomen yliopiston koordinoimia. Loppuja koordinoidaan jostakin muusta suomalaisesta yliopistosta.


text: Tiedekunnassa tehdään luonnontieteellistä perustutkimusta. Tutkimuksen erityisiä painopistealueita ovat fotoniikka, lääketieteellinen ja laskennallinen fysiikka, ilmastonmuutos, metsäekosysteemi ja bioenergia, luonnon eliöyhteisöihin ja ihmisen terveyteen kohdistuva ympäristöstressi, metsänarviointi ja metsäsuunnittelu, yhteiskuntatieteellinen ympäristötutkimus sekä uudet materiaalit. Tiedekunnassa työskentelee kaksi akatemiaprofessoria ja tiedekunta on mukana neljässä huippututkimusyksiköissä, jotka ovat kansallisia tai pohjoismaisia.


title: T-luokitus

text: T-luokitus on Suomen puolustusvoimien vuonna 2008 käyttöön ottama luokitus. Luokituksen saanut asevelvollinen ei voi suorittaa varusmiespalvelusta oman vaarallisuutensa vuoksi.


title: T-luokitus

text: T-luokituksen tekee poikkeukselliseksi se, ettei se perustu ollenkaan välttämättä lääkärin diagnoosiin eikä edes terveydellisiin syihin. Jokainen T-luokituksen saava arvioidaan erikseen.


title: Luettelo EBBA-palkinnon saaneista

text: Luetteloon EBBA-palkinnon saaneista on koottu kaikki muusikot, joille on myönnetty European Border Breakers Awards -palkinto.


title: Luettelo EBBA-palkinnon saaneista

text: Yleisöpalkinto: Selah Sue


title: Luettelo EBBA-palkinnon saaneista

text: Yleisöpalkinto: The Baseballs


title: Luettelo EBBA-palkinnon saaneista

text: Yleisöpalkinto: Milow


Butch ja Kid – auringonlaskun ratsastajat ("Butch Cassidy and the Sundance Kid") on George Roy Hillin ohjaama yhdysvaltalainen lännenelokuva, joka sai ensi-iltansa vuonna 1969.


title: Butch ja Kid – auringonlaskun ratsastajat

text: Elokuvassa auringonpaisteessa esitetystä kappaleesta ”Raindrops Keep Fallin’ on My Head” tuli suosittu.


text: Kriitikko Arto Pajukallion mukaan elokuva nojaa pääasiassa tilannekomediaan. Hän on myös sitä mieltä, että sen Yhdysvalloissa nauttima suosio kertoo kulttuurien erilaisuudesta ja sikäläisestä lännenromantiikan nostalgiasta.


text: Elokuva valittiin vuonna 2003 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


text: Elokuva sai Golden Globen sekä useita Oscareita ja Bafta-palkintoja.


title: Savolanniemi

text: Savolanniemi on yksi Kuopion Saaristokaupunkiin kuuluvista kaupunginosista.


title: Savolanniemi

text: Savolanniemi sijaitsee Kuopion Saaristokaupungissa, noin 15-30 minuutin matkan päässä kaupungin keskustasta. Savolanniemen voi rajata karkeasti alueeksi Pirtinkaaresta etelään. Savolanniemen alueella ei ole palveluja, lähin kauppa (K-Market) sijaitsee noin 15 minuutin kävelymatkan päässä Savolanniemen keskiosista.


title: Savolanniemi

text: Savolanniemen alkupäässä ei ole asutusta, kaupunki-infra on kuitenkin jo rakennettu. Asutus onkin keskittynyt keskiosiin, jossa sijaitsee lähes kaikki asutus.


title: Savolanniemi

text: Savolanniemi on suunniteltu rakennettavaksi loppuun viimeisenä Saaristokaupungin kolmesta muusta niemestä (Pirttiniemi, Lehtoniemi ja Rautaniemi)


title: Savolanniemi

text: Savolanniemen päästä on suunniteltu Pölläkänlahden ylittävää siltaa Rautaniemeen ja rakennustöiden arvioidaan valmistuvan syksyllä 2013


title: Mauritshuis

text:
Mauritshuis on taidemuseo joka sijaitsee Haagissa Alankomaissa. Barokkirakennus oli aiemmin kreivi Johan Mauritsin asunto. Nykyisin siinä on taidemuseo, jolla on laaja taidekokoelma, johon kuuluu muun muassa hollantilaisten maalarien, kuten Johannes Vermeerin, Rembrandt van Rijnin, Jan Steenin, Paulus Potterin ja Frans Halsin sekä saksalaisen Hans Holbein nuoremman, maalauksia. Kokoelmissa on nykyisin lähes 800 maalausta.
Mauritshuis rakennettiin vuosina 1636-1641 Jacob van Campenin ja Pieter Postin suunnittelemana. Kaksikerroksisessa symmetrisessä rakennuksessa oli neljä asuntoa ja aula. Kussakin asunnossa oli etuhuone, suurempi ja pienempi huone sekä vaatehuone. Rakennuksessa oli alun perin myös kupoli, joka – samoin kuin suuri osa rakennuksen sisätiloista – tuhoutui tulipalossa vuonna 1704.
Rakennuksen restaurointi aloitettiin neljä vuotta myöhemmin.


title: Mauritshuis

text: Valtio osti Mauritshuisin vuonna 1820 taidekokoelmiaan varten. Museo avattiin kaksi vuotta myöhemmin, jolloin esillä oli kuninkaallinen maalauskokoelma ja kuriositeettikokoelma. Museo oli valtion alaisuudessa, kunnes vuonna 1995 perustettiin säätiö ja museo yksityistettiin. Rakennus on yhä valtion omaisuutta, mutta säätiö vuokraa sitä.


title: Ergosfääri

text: Ergosfääri on pyörivää mustaa aukkoa ja sen tapahtumahorisonttia ympäröivä alue. Sen sisältä on teoreettisesti mahdollista kerätä mustan aukon energiaa. Ergosfääri on ellipsin muotoinen ja on navoiltaan aivan kiinni tapahtumahorisontissa. Ergosfääri on mustan aukon "stationäärisyysraja", sillä sen sisäpuolella aika-avaruus virtaa valonnopeudella, jolloin yksikään hiukkanen ei voi pysyä levossa, vaikka olisikin tapahtumahorisontin ulkopuolella.